**Határozat: 198**

 **200**

 **204 - 227**

 **Rendelet: 18**

**Jegyzőkönyv**

**Zalakaros Város Önkormányzata Képviselőtestülete**

**2016. szeptember 15-én megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2016. szeptember 15-én 16,25** órai kezdettel megtartott **nyílt** üléséről.

Jelen vannak: Novák Ferenc polgármester, Czirákiné Pakulár Judit alpolgármester, Benkőné Gulyás Edit, Horváth Vencel, Kötő Attila, Szirtes Balázs képviselők,

Szabóné Dr Csányi Marianna jegyző, Torma László aljegyző.

Igazoltan távol van: Magyar Mária képviselő.

Tanácskozási joggal jelen van: Magyarné Kovács Judit pénzügyi osztályvezető, Tóthné Őri Ibolya városfejlesztési osztályvezető, Szijártóné Gorza Klára könyvvizsgáló, Kulcsár Csongor a Zalakaros Sportjáért Közalapítvány kuratórium elnöke.

Jegyzőkönyvet készítette: Koma Ildikó szervezési ügyintéző.

A jegyzőkönyv hangfelvételről készült.

Novák Ferenc: Köszönti a megjelenteket. Megállapítja, hogy az ülés határozatképes, mivel 6 képviselőtestületi tag az ülésen jelen van.

Jegyzőkönyv hitelesítőknek javasolja: Kötő Attila és Szirtes Balázs képviselőket.

Szavazásra teszi fel a jegyzőkönyv hitelesítőire tett javaslatot.

Képviselőtestület 6 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Ismerteti a napirendi javaslatot.

**Napirend:**

1. **Polgármester beszámolója**

 Előadó: Novák Ferenc polgármester

1. **Zalakaros Város Önkormányzata 2016.évi költségvetése első félévi teljesítéséről tájékoztatás**

 Előadó: Novák Ferenc polgármester

3. **A 2017. évi helyi adótételek megállapítása**

 Előadó: Szabóné dr. Csányi Mariann jegyző

4. **2017. évi ellenőrzési terv megállapítása**

 Előadó: Jegyző

5. **Költségcsökkentési és bevétel növelési javaslat**

 Előadó: Novák Ferenc polgármester

6.**Bursa Hungarica pályázathoz csatlakozás**

Előadó: Novák Ferenc polgármester

7. **Tájékoztató az iskola 2015-16-os nevelési-oktatási évéről**

Előadó: Felkérésre intézményvezető

8. **MenDan kérelme**

Előadó: Novák Ferenc polgármester

 9. **Belterületi utak javítására ajánlati felhívás kibocsátása**

 Előadó: Novák Ferenc polgármester

10.  **Az onkormanyzat.zalakaros.hu honlap működtetésére üzemeltetési szerződés és**

**üzemeltetési szabályzat (turisztikai is) elfogadása, tárhelyszolgáltatás felmondása a Magyar Telekom Nyrt-vel**

Előadó: Novák Ferenc polgármester

11. **Ingatlan értékesítésre ajánlati felhívás kibocsátása**

 Előadó: Novák Ferenc polgármester

12. **Puchheim város meghívása**

 Előadó: Novák Ferenc polgármester

13. **Kínai kapcsolat**

 Előadó: Novák Ferenc polgármester

 14. **Közbeszerzési bizottság bővítésének felülvizsgálata**

 Előadó: Novák Ferenc polgármester

 15. **Adminisztrációs, szervezési feladatok ellátásáért javasolt térítési díj Kistérségi Társulás számára**

 Előadó: Novák Ferenc polgármester

16.**Lakásépítési alap képzése munkáltatói lakásépítés és – vásárlás, valamint lakás**

 **felújítás, korszerűsítés támogatására**

 Előadó: Szabóné dr. Csányi Mariann jegyző

17. **Tűzjelző kiépítése**

 Előadó: Novák Ferenc polgármester

18**. Döntés a Ford kisbusz átadásáról**

 Előadó: Novák Ferenc polgármester

19. **Zalakaros 526. hrsz-ú ingatlan /Szabados féle út/ tulajdonjogának rendezése**

 Előadó: Novák Ferenc polgármester

20. **A térfigyelő kamerákra vonatkozó rendőrségi megállapodás kezdeményezése**

 Előadó: Novák Ferenc polgármester

21. **Big Show Time Kft. és Stumpf József kérelme Zalakaros, 293 hrsz.-ú ingatlan (volt „Probus telek”) használati jogával kapcsolatban**

 Előadó: Novák Ferenc polgármester

22. **Kard Kft. kérelme**

 Előadó: Novák Ferenc polgármester

23. **„Csatlakoztatási konstrukció az önkormányzati ASP rendszer országos kiterjesztéséhez” című pályázati felhívásra pályázat benyújtása**

 Előadó: Novák Ferenc polgármester

24. **Az egészségügyi alapellátási körzetek megállapításáról rendelet alkotására javaslat**

 Előadó: Novák Ferenc polgármester

**25. Külterületi utak tervezésére beérkezett ajánlatok elbírálása**

 Előadó: Novák Ferenc polgármester

**26. Rendezési terv**

 Előadó: Novák Ferenc polgármester

**27. Pályázat benyújtása települési önkormányzatok szociális célú tüzelőanyag vásárláshoz kapcsolódó kiegészítő támogatására**

 Előadó: Novák Ferenc polgármester

**28. Pályázat kiírása a nem közművel összegyűjtött háztartási szennyvíz begyűjtésére vonatkozó kötelező közszolgáltatás biztosítása érdekében**

 Előadó: Novák Ferenc polgármester

**29. Kertmozi 2016. évi működéséről beszámoló, 2017. évi működtetéséről döntés**

 Előadó: Novák Ferenc polgármester

**30. Zártkerti ingatlanok művelés alól kivont területként történő feltüntetése**

 Előadó: Novák Ferenc polgármester

**31. Karos-Park Kft. könyvvizsgálójának megbízás**

 Előadó: Novák Ferenc polgármester

**32. Zalakaros, Liget u. 28. szám alatti többfunkciós épület társasházzá nyilvánításának lehetősége**

 Előadó: Novák Ferenc polgármester

**33. Dél Zalai Víz- és Csatornamű Zrt gördülő fejlesztési tervének véleményezése**

Előadó: Novák Ferenc polgármester

**34.** C**sordás Terézia iskoláztatási támogatás elutasítása tárgyában érkezett fellebbezése**

Előadó: Novák Ferenc polgármester

Novák Ferenc: Javasolja levenni a meghívóban szereplő alábbi napirendeket:

25., 26., 29., 33. számú napirendeket.

Szavazásra teszi fel a javaslatot.

 Képviselőtestület 6 igen szavazattal, ellenszavazat és tartózkodás nélkül a javaslatot elfogadta.

Javasolja felvenni tárgyalásra az alábbi napirendeket:

**35.Zalakaros Sportjáért Közhasznú Közalapítvány kérelme**

**36. Megüresedő álláshelyről döntés**

Szavazásra teszi fel a javaslatot.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta.

Szavazásra teszi fel a napirendi javaslatot az elhangzott módosításokkal:

Képviselőtestület 6 igen szavazattal, ellenszavazat és tartózkodás nélkül a napirendi javaslatot elfogadta.

**Napirendek tárgyalása:**

1. **Polgármester beszámolója**

 Előadó: Novák Ferenc polgármester

/Előterjesztés a jegyzőkönyvhöz mellékelve./

Novák Ferenc: A polgármester beszámolója keretében vannak olyan témák, amelyek gazdasági érdekeket sérthetnek, mint a fürdő igazgatójának a tájékoztatása, valamint a turisztikai beszámoló, ezeket javasolja zárt ülésen tárgyalni.

Horváth Vencel: Tekintettel arra, hogy a jegyző asszony semmilyen tájékoztatást nem adott az álláshellyel kapcsolatban és nem tudjuk, hogy érint-e személyességi jogokat javaslom zárt ülésre vinni.

Novák Ferenc: Köszönöm szépen.

Ezen kívül még javasolja, hogy a meghívóban szereplő 5., 8., 10., 15., 33., 34., és a képviselőtestület részéről Horváth úr javaslatával, felvételre kerülő 36. számú napirendek zárt ülés keretében kerüljenek megtárgyalásra, figyelemmel az Mötv. 46. §. /2/ bekezdés b./ és c./ pontjára.

Szavazásra teszi fel a zárt ülésre vonatkozó javaslatot.

 Képviselőtestület 6 igen szavazattal, ellenszavazat és tartózkodás nélkül a zárt ülésre vonatkozó javaslatot elfogadta és az alábbi határozatot hozta:

**Képviselőtestület 198/2016. (IX.15.) számú határozata:**

Képviselőtestület:

Elrendeli a meghívóban szereplő Polgármester beszámolóban két téma (fürdő igazgató tájékoztatása, turisztikai beszámoló), valamint az 5., 8., 10., 15., 33., 34., és a felvételre kerülő 36.számú napirendek zárt ülés keretében történő megtárgyalását, figyelemmel az Mötv. 46. §. /2/ bekezdés b./ és c./ pontjára.

Novák Ferenc: Mivel elsősorban zárt üléshez kötődő meghívott vendégek vannak jelen, 16,32 órakor bejelenti, hogy a képviselőtestület zárt ülés keretében folytatja tovább munkáját.

Novák Ferenc: 16,44 órakor bejelenti, hogy a képviselőtestület nyílt ülés keretében folytatja tovább munkáját.

Novák Ferenc: Kérdezem a képviselőket, hogy a legkülönbözőbb témák, amik szerepelnek a polgármesteri beszámolóban van-e észrevétel vagy kérdés.

Horváth Vencel: Nekem értelmező kérdésem lenne. Mi a civil támogatásokat szétosztjuk és én eddig abba a hitbe voltam hogy a civilek direktbe megkapják ezeket a támogatási pénzeket és még majdnem itt vitatkoztam a pénzügyi osztályvezető asszonnyal de ezek szerint ezt mind a közösségi ház kapja meg és a közösségi ház számol el ezen civileknek a pénzével? Ezt direkte most bocsánat ..

Novák Ferenc: Mivel nem önálló személy ezek nem kaphatják meg direktbe hanem azon intézmény gondozásában ahol ……. fenntartása működtetése zajlik gyakorlatilag a művészeti csoportok alapvetően a közösségi háznál jelentkeznek és a közösségi ház kapja meg ezeket a pénzeket azon döntés alapján amit a képviselőtestület meghoz és számoltatja el és ő egyeztet a csoportoknak a vezetőivel tagságával azon támogatás felhasználásába amit a képviselőtestület megszavazott. Az önálló jogi személyiségek közvetlenül szerződés alapján kapják meg az önkormányzattól a támogatást. (nem kapcsolt be mikrofont, rosszul hallani)

Horváth Vencel: De akkor így az eszközök azok nem is kerülnek a tulajdonukba csak maximum használatukba?

Novák Ferenc: Így van. Más kérdés?

Szavazásra teszem a polgármester beszámoló azon részét, ami a turizmust nem érinti, ez külön tárgyalási rész lesz zárt ülésen. Aki elfogadja a polgármesteri beszámolót, kézfelemeléssel szavazzon.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 200/2016. (IX.15.) számú határozata:**

Képviselőtestület:

A Polgármester beszámolóját – a zárt téma, turizmus beszámoló kivételével – elfogadja.

Novák Ferenc: 16,50 órakor bejelenti, hogy a képviselőtestület zárt ülés keretében folytatja tovább munkáját.

Novák Ferenc: 18,30 órakor bejelenti, hogy a képviselőtestület nyílt ülés keretében folytatja tovább munkáját.

2/ **Tájékoztató az iskola 2015-16-os nevelési-oktatási évéről**

Előadó: Felkérésre intézményvezető

/Előterjesztés a jegyzőkönyvhöz mellékelve./

A napirend tárgyalásánál jelen van Grófné Csatos Andrea iskolaigazgató

Dr. Virág Ernő a napirend tárgyalásán jelen van.

Benkőné Gulyás Edit: Ismerteti a pénzügyi bizottság határozatát:

**Pénzügyi, Városüzemeltetési, Ügyrendi és Humánpolitikai Bizottság 179/2016. (IX.07.) számú határozata:**

A bizottság:

- javasolja a képviselőtestület számára az iskola 2015-16-os nevelési-oktatási évéről szóló tájékoztató tudomásulvételét

- javasolja a képviselőtestület számára hívja fel az iskola figyelmét az alábbiakra:

- a jövőben helyes lépésnek tartaná a képviselőtestület, ha az iskola ismét csatlakozna a Zalai kisvárosi kórustalálkozóhoz

- hiányolja, hogy a 25 éves iskola megünneplése lényegében elmaradt

- az iskola alapdokumentumai közül a Szervezeti és Működési Szabályzat 4 év óta hiányzik, javasolja felkérni a polgármestert, kérje fel az általános iskola igazgatóját, amennyiben elkészül a dokumentum, szíveskedjen az iskola honlapjára feltölteni

Novák Ferenc: Annyit még hozzátennék, hogy ugye el tellett majdnem négy hónap lassan a beszámolótól hogy egyrészt milyen események történtek, az a kérésem hogy legyenszives a felvetett témákra reagálni.

Grófné Csatos Andrea: Én szeretném megköszönni, hogy érdeklődést mutatnak az általam vezetett intézmény és az ott folyó munka iránt. Valóban, ahogy polgármester úr említette ugye a fenntartó fele kötelezettség a köznevelési intézményeknek, hogy az adott tanév munkájáról beszámolót készítsenek. Ezt a beszámolót illetve egy rövidítettebb változata az, amit önöknek tájékoztatóként elküldtem és köszönöm szépen a bizottságnak, hogy ezt átnézte és tényleg látja a mögötte folyó sok munkát. Hát elsősorban ebbe a pár hétbe az iskola elkezdése volt a legnagyobb feladata a nevelőtestületnek illetve a gyerekeknek és a hozzájuk tartozó szülőknek is. A nyári karbantartási munkák zajlottak le, itt több feladatunk még jelenleg is folyamatban van hiszen a fenntartó már elfogadta és aláírta az igénybejelentőket, zajlik majd a kazán karbantartás, a játszótéri játékoknak a javítása, felülvizsgálata, a fenntartó által működtetett autóbuszba a biztonságot szolgáló berendezéseknek a cseréje javítása, szakmai eszközbeszerzés is zajlik különböző hangszereknek a klarinéttól a tenorkürtön át a javítása, hangszertokok vonós hangszerek zongora hangolás ezek már megtörténtek illetve technika órára több eszközt is beszereztünk. Itt több munkát a saját dolgozóink tudtak elvégezni, de volt olyan ahol külső szakemberekre volt szükség, hogy megvalósuljanak. Ellenőrzések is zajlottak a nyáron a népegészségügyi szolgálat a tábori feltételek teljesülését vizsgálta illetve többször történt éves tűzjelzés, ami miatt a tűzoltóság is többször járt nálunk és ellenőrzött. Szakmai munkát is végeztek a tantestület tagjai augusztus végén 30 órás képzésen vettek részt mindannyian, amiről már tanúsítványuk is van illetve előkészítettük a tanévet a munkaterv nevelőtestületi elfogadása megtörtént már erre a tanévre és várjuk majd a véleményt a szülői munkaközösségtől illetve az alapítvány felé is már elküldtük a kéréseinket, amiben kérni fogjuk a támogatásokat. Mind a két szervezetet szeretném ezen a fórumon is kiemelni és megköszönni az ő támogató munkájukat, a szülői munkaközösségtől is nagyon sok segítséget kapunk nemcsak anyagi segítséget, hanem tényleg a programjainkon aktívan részt vesznek, illetve a zalakarosi iskoláért alapítvány is nagyon komoly segítséget nyújt a munkánkhoz. Szeretnék a három észrevételre reagálni amiket nagyon szépen köszönök. Én úgy gondolom, hogy közös célunk valóban hogy újra Zalai kisvárosok kórustalálkozóján részt tudjunk venni. Örömmel jelzem, hogy 30 fő fölötti énekkarral kezdjük meg a tanévet és bízom benne, hogy olyan programot fog tudni a kolleganő a kórussal elsajátíttatni, hogy újra részt vehetünk ezen a programon. Az alapdokumentumok természetesen rendben vannak, az Szmsz-ünk és a többi is, hiszen tanfelügyeleti ellenőrzést kaptam intézményvezetőként ahol ezeket megvizsgálták, rendbe tesszük, a honlapra fel fog kerülni, ugye most zajlik a tanév elején ennek a felülvizsgálata. A 25 éves iskolai évfordulót vagy az ünnepélyt, azt így gondoltuk egyelőre megünnepelni, hogy a 25 évvel ezelőtt elsőként innét a településről elballagott 8. osztály tanulóit és az őket tanító nevelőket hívtuk meg és valóban egy kellemes hangulatú ünnepély volt. Hát sajnos így utólag már nem fogjuk tudni de, bízom benne, hogy 30 éves évfordulóra egy komolyabb ünnepéllyel készülhetünk és esetleg a település segítségét is fogom majd ehhez kérni, hogyha ötleteik vannak ennek a megünneplésére. Én még egyszer köszönöm szépen az észrevételeket és köszönöm szépen az érdeklődést.

Novák Ferenc: Köszönöm szépen. Van-e kérdés az igazgató nőhöz? Ha nincs akkor szavazásra teszem, hogy aki tudomásul veszi, elfogadja a tájékoztatót emelje fel a kezét legyenszives.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 204/2016. (IX.15.) számú határozata:**

Képviselőtestület:

A Képviselőtestület az iskola 2015-16 –os tanévéről szóló tájékoztatást tudomásul veszi.

**3/ Zalakaros Város Önkormányzata 2016.évi költségvetése első félévi teljesítéséről tájékoztatás**

 Előadó: Novák Ferenc polgármester

/Előterjesztés a jegyzőkönyvhöz mellékelve./

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 109/2016. (IX.07.) számú határozata:**

A bizottság:

- javasolja a képviselőtestület számára az előterjesztés szerinti határozati javaslat elfogadását.

**Pénzügyi, Városüzemeltetési, Ügyrendi és Humánpolitikai Bizottság 154/2016. (IX.07.) számú határozata:**

A bizottság:

- javasolja a képviselőtestület számára az előterjesztés szerinti határozati javaslat elfogadását.

Szijártóné Gorza Klára: Írásos véleményt készítettem, az önkormányzat I. félévi költségvetésének mérlegjelentése a második negyedéves mérlegjelentés alapján került az anyag összeállításra, főkönyvi könyveléssel alátámasztott illetve az adatok analitikus nyilvántartásokkal is alátámasztottak, tehát én elfogadásra javaslom. Az látható a számokból hogy az önkormányzat első félévi gazdálkodása kiegyensúlyozott volt és a költségvetésnek megfelelően történt a gazdálkodás. Egy előirányzat túllépés volt, ami a mostani előirányzat módosítás során majd a következő alkalommal átcsoportosítással rendezésre kerül.

Magyarné Kovács Judit: A lakosság tájékoztatása érdekében el szeretném mondani, hogy Zalakaros város költségvetése eredeti előirányzat 2016-ra 980 millió 853 e Ft volt. Ez évközben növekedett 369 millió Ft-tal, a jelenlegi előirányzat 1 milliárd 349 millió 803 ezer Ft. A növekedést a közmunka programokra kapott pénzösszegek valamint a 2015. évi pénzmaradvány igénybe vétele költségvetésbe történő beépítéséből adódtak. Egy jelentős tétel van a kamatozó államkincstárjegy vásárlás 180 millió Ft összegbe, amely jelenleg is megvan. A tartalékunk fél évkor 96 millió 932 e Ft volt, amelyből szabad tartalék 61 millió 919 e Ft volt félévkor.

Szijártóné Gorza Klára: Jogszabályi változások kapcsán a maradványnak az előző évben megképzett és az ideire visszatervezett összeg … felhasználását is könyvelni kell tehát a ……szerepel. Emiatt egy kicsit torzult különösen a felhalmozási bevételek teljesítése vonatkozásában.

Novák Ferenc: Szavazásra teszem fel. Aki elfogadja a tájékozatót emelje fel a kezét legyen szíves.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 205/2016. (IX.15.) számú határozata:**

Képviselőtestület:

Zalakaros Város Önkormányzata 2016.évi költségvetése első félévi teljesítéséről szóló tájékoztatást elfogadta.

4/ **A 2017. évi helyi adótételek megállapítása**

 Előadó: Szabóné dr. Csányi Mariann jegyző

/Előterjesztés a jegyzőkönyvhöz mellékelve./

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 110/2016. (IX.07.) számú határozata:**

A bizottság:

- javasolja a képviselőtestület számára ne hozzon érdemi döntést a napirend kapcsán

- javasolja a képviselőtestület számára, hogy azon stratégiai döntések meghozatala érdekében, ami az önkormányzatok finanszírozásának módosítása következtében szükségessé vált és hosszú távra biztosítják az önkormányzat működőképességét és a fejlesztési források rendelkezésre állását, kerüljön felállításra a döntések előkészítésére egy ad- hoc bizottság. A javasolt tagok: polgármester, önkormányzati képviselők, bizottsági tagok, a Turisztikai Egyesület elnökségéből a szállodákat képviselő Üsztöke Botond a Hotel Karos Spa vezérigazgatója, valamint a Zalakarosi Vállalkozók Szövetségének elnöke Virág Ernő.

**Pénzügyi, Városüzemeltetési, Ügyrendi és Humánpolitikai Bizottság 155/2016. (IX.07.) számú határozata:**

A bizottság:

- javasolja a képviselőtestület számára ne hozzon érdemi döntést a napirend kapcsán

- javasolja a képviselőtestület számára, hogy azon stratégiai döntések meghozatala érdekében, ami az önkormányzatok finanszírozásának módosítása következtében szükségessé vált és hosszú távra biztosítják az önkormányzat működőképességét és a fejlesztési források rendelkezésre állását, kerüljön felállításra a döntések előkészítésére egy ad- hoc bizottság. A javasolt tagok: polgármester, önkormányzati képviselők, bizottsági tagok, a Turisztikai Egyesület elnökségéből a szállodákat képviselő Üsztöke Botond a Hotel Karos Spa vezérigazgatója, valamint a Zalakarosi Vállalkozók Szövetségének elnöke Virág Ernő.

Horváth Vencel: Az ad hoc bizottság már a múlt héten ült, ott már bizonyos javaslatok vélemények elhangzottak mint a bevétel növelésére mind a beszedhető adó fehérítésére vonatkozóan is így ez a bizottság valószínű fogja folytatni a munkáját belevonva a turizmus és a vállalkozókat is és valószínű hogy le kell hogy tegyen egy javaslatot. De ugyanakkor mindenki számára el kell hogy mondjam a felelősség a testületé tehát ezen terheknek az elosztását súlyozását nem lehet megkerülni hogy maga döntsön ezekbe a dolgokba természetes hogy figyelembe véve a kapott véleményeke is és valószínű ezen vélemények alapján fogja meghozni a döntéseket.

Novák Ferenc: Köszönöm szépen, az ad hoc bizottság ülésezett és ez összefügg a költségcsökkentés és bevétel növelési javaslattal, amit részben érintettünk ez a munka itt folyik. Akkor az a javaslatom amit Horváth úr említett hogy ezen bizottság ajánlásai alapján döntsön később a testület és fogadjuk el ezt a javaslatot. Aki ezzel egyetért, kérem, emelje fel a kezét, legyen szíves.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 206/2016. (IX.15.) számú határozata:**

Képviselőtestület:

1./ nem hoz érdemi döntést a napirend kapcsán.

2./azon stratégiai döntések meghozatala érdekében, ami az önkormányzatok finanszírozásának módosítása következtében szükségessé vált és hosszú távra biztosítják az önkormányzat működőképességét és a fejlesztési források rendelkezésre állását, létrehoz a döntések előkészítésére egy ad- hoc bizottságot. A bizottság tagjai: polgármester, önkormányzati képviselők, bizottsági tagok, a Turisztikai Egyesület elnökségéből a szállodákat képviselő Üsztöke Botond a Hotel Karos Spa vezérigazgatója, valamint a Zalakarosi Vállalkozók Szövetségének elnöke Virág Ernő.

Határidő: azonnal

Felelős: Novák Ferenc polgármester

Operatív felelős: Magyarné Kovács Judit pénzügyi osztályvezető

5/ **2017. évi ellenőrzési terv megállapítása**

 Előadó: Jegyző

/Előterjesztés a jegyzőkönyvhöz mellékelve./

Benkőné Gulyás Edit: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 111/2016. (IX.07.) számú határozata:**

A bizottság:

- a 2017. évi ellenőrzési terv megállapítását az előterjesztésnek megfelelően javasolja elfogadásra a képviselőtestület számára.

**Pénzügyi, Városüzemeltetési, Ügyrendi és Humánpolitikai Bizottság 156/2016. (IX.07.) számú határozata:**

A bizottság:

- a 2017. évi ellenőrzési terv megállapítását az előterjesztésnek megfelelően javasolja elfogadásra a képviselőtestület számára.

Novák Ferenc: Köszönöm. Bizottságok megvitatták, a javaslatot szavazásra teszem fel, aki egyetért a terv végrehajtásával emelje fel a kezét legyen szíves.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 207/2016. (IX.15.) számú határozata:**

Képviselőtestület:

1./ az Önkormányzat és a Zalakarosi Közös Önkormányzati Hivatal 2017. évi belső ellenőrzési tervét a melléklet szerinti tartalommal hagyja jóvá.

Határidő: 2016. december 31.

Felelős: Szabóné dr. Csányi Marianna jegyző

Operatív felelős: Magyarné Kovács Judit pénzügyi osztályvezető

 Dr. Beke-Megál Izabella kistérségi jogi referens

6/**Bursa Hungarica pályázathoz csatlakozás**

 Előadó: Novák Ferenc polgármester

/Előterjesztés a jegyzőkönyvhöz mellékelve./

Benkőné Gulyás Edit: Ismerteti a pénzügyi bizottság határozatát:

**Pénzügyi, Városüzemeltetési, Ügyrendi és Humánpolitikai Bizottság 178/2016. (IX.07.) számú határozata:**

A bizottság:

Bursa Hungarica pályázathoz csatlakozást az előterjesztésnek megfelelően javasolja elfogadásra.

Horváth Vencel: Én csak a határozatot szeretném annyiba javaslatot kérni a pénzügyi osztályvezető asszonytól, hogy a forrás meghatározása véletlenül lemaradt ebből a határozatból, úgyhogy még függetlenül összegszerűséget nem ismerünk, de forrást kell elkülönítenünk erre költséget.

Magyarné Kovács Judit: .. egyetlen dolgot hogy ilyenkor utasítanak, hogy a 2017. évi költségvetésbe tervezzük be.

Novák Ferenc: Köszönöm szépen, akkor ez így legyen a kettő együtt támogassuk a felsőoktatásban .. aki ezt így elfogadja ezzel a kiegészítéssel emelje fel a kezét legyenszives.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 208/2016. (IX.15.) számú határozata:**

Képviselőtestület:

1. Az önkormányzat a jogszabályoknak megfelelően kifejezett és visszavonhatatlan döntést hozott arról, hogy csatlakozni kíván a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjrendszer 2017. évi pályázati fordulójához.

2. Az önkormányzat a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjrendszer 2017. évi pályázati fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és a települési önkormányzat által nyújtott támogatás összegének továbbítása során maradéktalanul az Általános Szerződési Feltételekben foglaltaknak megfelelően jár el.

3. Az önkormányzat kötelezettséget vállal arra, hogy a Bursa Hungarica Felsőoktatási Önkormányzati Ösztöndíjrendszer 2017. évi fordulója keretében a beérkezett pályázatokat és a pályázatokról hozott döntését a https://www.eper.hu/eperbursa/onk/tonkbelep.aspx internet címen elérhető EPER-Bursa rendszerben rögzíti.

4. Az önkormányzat nyilatkozik arról, hogy az EPER-Bursa rendszerben általa meghatározott és a pályázóktól bekért, a szociális körülmények igazolására fontosnak tartott nyilatkozatok és mellékletek nem állnak ellentétben a pályázati kiírás feltételeivel.

5. Felhatalmazza a polgármestert, hogy a Bursa Hungarica ösztöndíjjal kapcsolatos kiadási előirányzatot az önkormányzat 2017. évi költségvetési rendeletébe építse bele.

Határidő: 2016. október 3.

Felelős: Novák Ferenc polgármester

Operatív felelős: Kánnár Éva igazgatási ügyintéző

 Magyarné Kovács Judit pénzügyi osztályvezető – 5. pont vonatkozásában

7/ **Belterületi utak javítására ajánlati felhívás kibocsátása**

 Előadó: Novák Ferenc polgármester

 /Előterjesztés a jegyzőkönyvhöz mellékelve./

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 112/2016. (IX.07.) számú határozata:**

A bizottság:

- felkéri a Zalakarosi Közös Önkormányzati Hivatalt, hogy a képviselőtestületi ülés előtt szerdán 12,00 óráig a helyszíni bejárást követően minden javasolt helyszínre kiegészített árajánlatkérés kerüljön feltöltésre a képviselők számára. Amennyiben ez nem történik meg, nem javasolja a bizottság az előterjesztés elfogadását a képviselőtestület számára.

**Pénzügyi, Városüzemeltetési, Ügyrendi és Humánpolitikai Bizottság 157/2016. (IX.07.) számú határozata:**

A bizottság:

- felkéri a Zalakarosi Közös Önkormányzati Hivatalt, hogy a képviselőtestületi ülés előtt szerdán 12,00 óráig a helyszíni bejárást követően minden javasolt helyszínre kiegészített árajánlatkérés kerüljön feltöltésre a képviselők számára. Amennyiben ez nem történik meg, nem javasolja a bizottság az előterjesztés elfogadását a képviselőtestület számára.

Horváth Vencel: Időnként többet kell foglalkozni műszaki kérdésekkel az előterjesztés jósága vagy nem jósága miatt. Nem biztos, hogy célszerű elvégeztetni a kivitelezést és ez több mint 3,6 millió Ft-os tételként szerepelt. Az volt a kérés hogy a hivatal tételesen állapítsa meg a műszaki kérdéseket, ez alapján legyen összeállítva a műszaki tartam és ez alapján kerüljenek meghatározásra az árak. Ez részbe módosításra került, mindjárt az első napirendi pontnál amit módosítottak én továbbra is javasolnám azt a kiegészítést tenni mert ami műszaki megoldást javasoltak hogy a Disz tér DK-i sarkában lévő úton lévő problémákat oldjuk meg és a problémák megoldása úgy, hogy a víznyelő fele döntsük be a teljes utat, de ha így teszünk akkor valójába a bedöntésig még két csatlakozó torkolló út van, az egyik a Tmk-nak való bejárati útja másik pedig az új ökotónak a megközelítő útja, tehát ha addig nem szedjük ki a vizet ami ott képződik akkor valójában részbe ráterheljük ezekre az utakra tehát még mindig azt mondom hogy vannak műszaki megoldások tökéletesítésnek a kérdései de én lezárnám így ezt az ügyet és javasolnám a testületnek elfogadásra az ügyintéző felelősség körébe legyenek ezek a dolgot hogy ezek a pontosítások még jobban el legyenek rendezve tekintettel arra hogy a megvalósult műveknek olyannak kell lenni hogy tökéletesen szolgálja az ott megvalósítandó műszaki célokat.

Tóthné Őri Ibolya: Én csak annyit tennék hozzá, hogy nemcsak a vonal menti vizelvezetéssel oldottuk meg az egésznek a víztelenítését, hanem két víznyelőt építettünk be a Ny-i oldalra, a mélypontokra pont azért, hogy ne kelljen megemelni az aszfaltot meg költségtakarékosság szempontjából is kedvezőbb és ezeket átkötöttük.

Horváth Vencel: Bocsánat nem akarok vitatkozni, de a hivatal előterjesztette a műszaki tartamokra adott árajánlatokat is. Na most abba az árajánlatokba nem szerepelt ez a dolog hanem csak ezt a …. a mart aszfalt eltüntetése illetve új aszfalt készítése, tehát akkor valami koherencia zavar van az előterjesztések műszaki tartamában … megint én nem tudok mit csinálni tehát ezért javasoltuk azt hogy ezeket a dolgokat pontosan műszakilag szíveskedjenek tisztázni és az ő felelősségük az nem a testületé mert a testületnek nem kell ilyen mélységig belemenni hogy ezek a dolgok jól működnek. Tehát házon belül rendezzék.

Tóthné Őri Ibolya: Jó, feltöltöttük. Tehát itt van a másik javított változat, az 1-es és a 4-es melléklet kiegészítése és módosítása.

Novák Ferenc: Az instrukciókat amit képviselő úr mondott folyamatosan csiszolódnak az anyagok de már a legfrissebb van fenn és azt tartalmazza amit ön is mondott képviselő úr. Köszönjük a figyelmeztetést és a figyelemfelhívást, hogy körültekintően kell megtervezni és megfelelő műszaki tartalommal ezeket a beruházásokat.

Aki elfogadja az ajánlati felhívás kibocsátását kérem emelje fel a kezét legyenszives.

 Képviselőtestület 7 igen szavazattal, ellenszavazat és tartózkodás nélkül a javaslatot elfogadta.

Horváth Vencel: Azért itt még van még egy zavar és egy le nem rendezett kérdés. 15 millió lett félretéve és valójába az un. limit az 14,1 millió környékén van a bejött árajánlatok alapján ugyanakkor a következő mű az meg már nagyságrenddel tehát 3 millióval meghaladná, ha ezt is köré vennénk tehát ebbe nem született állásfoglalás, hogy mi legyen. Azt mondjuk, hogy első körbe csak a 14,1 millióig tegyük bele és esetlegesen mert itt nincsen a műszaki ellenőrzés költsége valamint a feltárásoknál az esetleges közmű javítások költsége mert a beszakadásoknak lehet hogy közmű javítás költsége van akkor mondjuk ki azt hogy nemcsak azt a pénzt hanem a költségvetésbe elkülönített összeg mértékéig a feltárások során lévő esetleges hiba kijavításokat automatikusan elvégeztethesse a hivatal. Tehát erre szerettem volna felhívni, ezért ezt teljeskörüen ki kéne még ..

Novák Ferenc: Köszönöm, egyetértek vele, tehát ezzel a kiegészítéssel akkor úgy gondolom, mindenki egyetért és szavazásra teszem fel Horváth úr kiegészítését.

 Képviselőtestület 7 igen szavazattal, ellenszavazat és tartózkodás nélkül a javaslatot elfogadta és az elhangzott szavazásokat figyelembe véve az alábbi határozatot hozta:

**Képviselőtestület 209/2016. (IX.15.) számú határozata:**

Képviselőtestület:

1./ elfogadja az 1. számú mellékletben feltüntetett útfelújításra javasolt munkákat és azok műszaki tartalmát.

 2./ felkéri a Közös Önkormányzati Hivatalt, hogy az 1. számú melléklet szerinti útfelújítási munkákra az ajánlati felhívást kiírja, az ajánlati felhívást a Polgármester aláírja.

3./ az utak felújítására és az esetleges közműjavítás költségeire a pénzügyi fedezetet, bruttó 15.000.000,- Ft összegben (műszaki ellenőrzéssel együtt) Zalakaros Város Önkormányzata a 2016. évi Önkormányzati költségvetés utak felújítására rendelkezésre álló sorából biztosítja.

Határidő: 2016. szeptember 21.

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető

 Magyarné Kovács Judit pénzügyi osztályvezető

8/ **Ingatlan értékesítésre ajánlati felhívás kibocsátása**

 Előadó: Novák Ferenc polgármester

 /Előterjesztés a jegyzőkönyvhöz mellékelve./

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 114/2016. (IX.07.) számú határozata:**

A bizottság:

javasolja a képviselőtestület számára a határozati javaslat kiegészítését az alábbiak szerint:

- az ún. Probusz telek értékesítésére külön pályázati felhívás készüljön

- valamennyi pályázati kiírásban szerepeljen, hogy a tulajdonjog átruházása csak akkor lehetséges, amennyiben a vételár kifizetésre kerül

- a pályázat benyújtására szolgáló határidő rövidüljön le

- A Probusz telek országos meghirdetését javasolja, a többi ingatlan esetében a helyi meghirdetést

**Pénzügyi, Városüzemeltetési, Ügyrendi és Humánpolitikai Bizottság 159/2016. (IX.07.) számú határozata:**

A bizottság:

javasolja a képviselőtestület számára a határozati javaslat kiegészítését az alábbiak szerint:

- az ún. Probusz telek értékesítésére külön pályázati felhívás készüljön

- valamennyi pályázati kiírásban szerepeljen, hogy a tulajdonjog átruházása csak akkor lehetséges, amennyiben a vételár kifizetésre kerül

- a pályázat benyújtására szolgáló határidő rövidüljön le

- A Probusz telek országos meghirdetését javasolja, a többi ingatlan esetében a helyi meghirdetést

Horváth Vencel: És még volt egy vitatott kérdés, ami nem került akkor egyértelműsítésre hogy ezekbe mindenhol csak zalakarosi hrsz-ok vannak de ugyanakkor az önkormányzatnak lásd Merenyei erdő máshol is vannak tulajdonai, ott valójába ezek a tulajdonok még nem voltak egyértelműsítve és az ingatlan értékesítésből pedig az előterjesztésnek megfelelően egy lett kiszedve az un. pincés terület a zártkertek közül.

Novák Ferenc: Úgy látom azok az észrevételek átvezetésre kerültek.

Tóthné Őri Ibolya: Amit a bizottsági ülésen előírtak valamennyi átvezetésre került az ajánlati felhíváson és egy plusz ajánlati kiírás készült a Probus telekre az igény szerint, fel is töltöttük.

Novák Ferenc: Van-e egyéb észrevétel?

Kötő Attila: Bizottsági ülésen amikor tárgyaltuk az eladás lehetőségeit akkor felvetődött a Balaton törvény illetve a telek művelési ág megváltoztatására vonatkozó törvény anomáliája. Úgy gondolom hogy a Balaton törvény az ma már sok esetben hátrányt jelenthet a településeknek a jövőbeni településfejlesztési elképzeléseiknek, ezzel szembesültünk a saját birtokaink kapcsán is, tehát lehet hogy eladási nehézségeink lesznek pontosan az miatt mert bizonyos területek a Balaton törvény alapján szőlőkataszteri besorolásnak a hatálya alá esnek. Ez nem csak bennünket súlyt hanem határozottan tudom mert tárgyaltam más ügyből kifolyólag a szomszédos települések vezetőivel is, őket is érinti ez a történet. Én úgy gondolom, hogy bizonyos törvényeket időszakonként célszerű felülvizsgálni, hogy azok jól szolgálják az adott településnek az érdekeit vagy sem. Én azt javaslom hogy hozzunk olyan képviselőtestületi határozati döntést miszerint a területileg illetékes országgyűlési képviselőnél kezdeményezzük ezen jogszabály felülvizsgálatát és ehhez kérjük ki kistérségi ülésen az érintett önkormányzati vezetők véleményét és nem lenne baj ha az érintett önkormányzati testületi ülések is csatlakoznának ehhez döntéseikkel mert azért lényegesen nagyobb súllyal lehet megjelenni egy ilyen igénnyel mintha csak egy magunk próbáljuk jelezni a problémát.

Novák Ferenc: Elvileg ez a 30. napirendi pontnál van a zártkerti ingatlanokból kivont területként történő feltüntetése, ott szerepelt ez bizottsági javaslatként. Nem gond, mert hiszen úgy látom, hogy a bizottságok is támogatták és elfogadandó ez a javaslat. Most vagy ide tesszük, és itt kezeljük vagy pedig ott a 30. napirendi pontnál képviselő úr. Szerintem akkor ott vegyük elő bizottsági javaslatként. Magam is ezzel egyetértek. Itt pedig elhangzottak azok az észrevételek amelyek módosítást és külön kezelést igényeltek pl. a Probus telek vonatkozásában.

Horváth Vencel: Csak azt akartam mondani amit Kötő úr felvetett tehát ott bizottság támogatta Kötő úrnak a javaslatát azért hogy mindenki számára ismert legyen, van idén egy lehetősége nemcsak az önkormányzatnak minden tulajdonosnak hogy a zártkerti tulajdonának a művelési ágát megváltoztathassa, annak van jelentősége hogy nem a földtörvény hatálya alá kerül ezáltal a birtoka és az értékesítés ezáltal megkönnyül, függetlenül attól hogyha esetlegesen a beépítéshez pedig szükséges a szőlő és a gyümölcs ültetvény akkor pedig vissza lehet alakítani, tehát azért hogy magyarázat számára ez mindenki számára egyértelmű legyen, ott került ez a dolog felvetésre és ott kerül támogatásra.

Novák Ferenc: Van-e az ajánlati felhíváshoz kötődő bármifajta észrevétel?

Benkőné Gulyás Edit: Nekem kérdésem lenne az osztályvezető asszonyhoz. Azt látom, hogy gondolom, hogy a Probus telek nagyon értékes itt a felsorolásban. Látok alatta 287/12, 287/8, 287/7-es hrsz-on nagy értékű telket. Az hol van vagy melyik?

Tóthné Őri Ibolya: A benzinkúttal szemben.

Benkőné Gulyás Edit: Értem.

Tóthné Őri Ibolya: A felső az Üdülő sor két oldalán van, ez a három db telek még.

Benkőné Gulyás Edit: Mert ezek is olyan nagy értékűek, hogy ezt azt gondolnám, hogy lehetne országosan meghirdetni, nem?

Novák Ferenc: Jó, köszönjük a javaslatot, azért van, hogy mindenki hozzáadja a gondolatait ehhez a témához.

Akkor más észrevétel nincs az ingatlan meghirdetéssel kapcsolatban annyi, hogy jött egy javaslat hogy országos szinten ne csak azt a kettőt, hanem ezt a három értékes ingatlant is. Más kiegészítés akkor ehhez nincsen. Aki ezekkel egyetért, emelje fel a kezét legyenszives.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 210/2016. (IX.15.) számú határozata:**

Képviselőtestület:

1./ A tulajdonában lévő 1124/36, 1124/57, 1597/2, 1526/3, 1526/2, 1119/12, 1119/13, 1465/2, 1463/2, 1462/2, 1461/2, 1460/2, 1459/2, 1458/2, 1124/23, 1453, 293, 287/12, 287/8, 287/7, 0128, 0147/6, 0147/7, 061/1, 061/3, 061/4, 061/5, 061/6, 061/7, 061/9, 061/10, 061/11, 061/12, 061/13, 061/14, 2048, 3068, 3110/2, 3198, 3199, 3205, 3206, 3300, 3292, 3291, 3289, 3320, 3332, 3369, 3375, 3351 hrsz.-ú ingatlanokat eladásra ajánlja fel, valamint felhatalmazza a polgármestert, hogy az ezzel kapcsolatos pályázati kiírást készítesse el és tegye közzé.

2./ felkéri a polgármestert, az ún. Probusz telek értékesítésére külön pályázati felhívást készüljön.

3./ felkéri a polgármestert, valamennyi pályázati kiírásban szerepeljen, hogy a tulajdonjog átruházása csak akkor lehetséges, amennyiben a vételár kifizetésre kerül.

4./ felkéri a polgármestert, a pályázat benyújtására szolgáló határidő rövidüljön le a pályázati kiírás tervezetéhez képest.

5./ felkéri a polgármestert, hogy ún. Probusz telek valamint a 287/12, 287/8, 287/7 hrsz-ú ingatlanok esetében a pályázati felhívás országos meghirdetését tegye meg, a többi ingatlan esetében a helyi meghirdetésről gondoskodjon.

Határidő: 2016. október 7.

Felelős: Novák Ferenc polgármester

Operatív felelős: Kovács Melinda településstratégiai referens

**9/ Zártkerti ingatlanok művelés alól kivont területként történő feltüntetése**

 Előadó: Novák Ferenc polgármester

/Előterjesztés a jegyzőkönyvhöz mellékelve./

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 128/2016. (IX.07.) számú határozata:**

A bizottság:

- javasolja a képviselőtestület számára az előterjesztés szerinti határozati javaslat elfogadását azzal a kiegészítéssel, hogy a képviselőtestület hatalmazza fel a polgármestert, hogy keresse meg a kistérséghez tartozó azon önkormányzatokat, akiknek a közigazgatási területe a „Balaton törvény” hatálya alá tartozik, és az érintett önkormányzatok közösen kezdeményezzék a térség országgyűlési képviselőjénél a „Balaton törvény” szőlőtermőhelyi kataszteri terület övezetről rendelkező 4/15. számú melléklet felülvizsgálatát.

**Pénzügyi, Városüzemeltetési, Ügyrendi és Humánpolitikai Bizottság 173/2016. (IX.07.) számú határozata:**

A bizottság:

- javasolja a képviselőtestület számára az előterjesztés szerinti határozati javaslat elfogadását azzal a kiegészítéssel, hogy a képviselőtestület hatalmazza fel a polgármestert, hogy keresse meg a kistérséghez tartozó azon önkormányzatokat, akiknek a közigazgatási területe a „Balaton törvény” hatálya alá tartozik, és az érintett önkormányzatok közösen kezdeményezzék a térség országgyűlési képviselőjénél a „Balaton törvény” szőlőtermőhelyi kataszteri terület övezetről rendelkező 4/15. számú melléklet felülvizsgálatát.

Novák Ferenc: Aki a határozati javaslatot a bizottsági kiegészítéssel elfogadja, a Balaton törvény felülvizsgálatára vonatkozóan az emelje fel a kezét legyenszives.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 211/2016. (IX.15.) számú határozata:**

Képviselőtestület:

1. A Zalakaros zártkert 2105/1 hrsz-ú ingatlan kivételével javasolja a kizárólagos önkormányzati tulajdonban lévő zártkerti ingatlanok zártkerti művelés alól kivont területként történő feltüntetését.
2. A Zalakaros 2141/2, 212/2 és 2181/2 hrsz-ú ingatlanokat a zártkerti művelés alól kivont területként történő feltüntetés után útként kell az ingatlan-nyilvántartásban átvezetetni.
3. Felhatalmazza a polgármestert, hogy az ingatlanok zártkerti művelés alól kivont területként történő feltüntetése érdekében a kérelmet aláírja és a Nagykanizsai Járási Hivatal Földhivatali Osztályához benyújtsa.
4. Felhatalmazza a polgármestert, hogy keresse meg a kistérséghez tartozó azon önkormányzatokat, akiknek a közigazgatási területe a „Balaton törvény” hatálya alá tartozik, és az érintett önkormányzatok közösen kezdeményezzék a térség országgyűlési képviselőjénél a „Balaton törvény” szőlőtermőhelyi kataszteri terület övezetről rendelkező 4/15. számú melléklet felülvizsgálatát.

Határidő: 2016. szeptember 30. – 1-3 pont vonatkozásában

 2016. október 21. – 4. pont vonatkozásában

Felelős: Novák Ferenc polgármester

Operatív felelős: Bognár Ottó településüzemeltetési és katasztrófavédelmi referens - 1-3 pont

 vonatkozásában

 Kovács Melinda településstratégiai referens – 4. pont vonatkozásában

10/ **Kínai kapcsolat**

 Előadó: Novák Ferenc polgármester

/Előterjesztés a jegyzőkönyvhöz mellékelve./

Benkőné Gulyás Edit: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 116/2016. (IX.07.) számú határozata:**

A bizottság:

- javasolja a képviselőtestület számára az előterjesztés „A” variációjának elfogadását, mely szerint a képviselőtestület nem támogatja kínai testvérvárosi kapcsolat kiépítését.

**Pénzügyi, Városüzemeltetési, Ügyrendi és Humánpolitikai Bizottság 161/2016. (IX.07.) számú határozata:**

A bizottság:

- javasolja a képviselőtestület számára az előterjesztés „A” variációjának elfogadását, mely szerint a képviselőtestület nem támogatja kínai testvérvárosi kapcsolat kiépítését.

Novák Ferenc: Aki egyetért a bizottsági javaslattal kérem emelje fel a kezét.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 212/2016. (IX.15.) számú határozata:**

Képviselőtestület:

A képviselőtestület nem támogatja kínai testvérvárosi kapcsolat kiépítését.

A döntésről a kezdeményezőt tájékoztatni kell.

Határidő: 2016. szeptember 16. (Tájékoztatásra) és december 31.

Felelős: Novák Ferenc polgármester

Operatív felelős: Tótivánné Dr. Kulcsár Edina személyzeti és önkormányzati referens

 11/ **Közbeszerzési bizottság bővítésének felülvizsgálata**

 Előadó: Novák Ferenc polgármester

 /Előterjesztés a jegyzőkönyvhöz mellékelve./

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 118/2016. (IX.07.) számú határozata:**

A bizottság:

javasolja a képviselőtestület számára az előterjesztés szerinti határozati javaslat elfogadását az alábbi kiegészítésekkel:

- a határozati javaslat 1. pontja egészüljön ki azzal, hogy a közbeszerzési eljárásokban és minden beszerzési eljárásban, melyben az ajánlatok elbírálásáról a képviselőtestület dönt, az ajánlattételi felhívást és ezen belül a műszaki tartalom meghatározás véleményezését a Gazdasági, Városfejlesztési és Turisztika Bizottság, valamint a Pénzügyi, Városüzemeltetési, Ügyrendi és Humánpolitikai Bizottsága tárgyalja. Ennek megfelelően javasolja módosítani a bizottságok feladat-és hatáskörét.

- a bizottság nem javasolja a képviselőtestületnek saját tagjai közül delegálni a közbeszerzési bizottságba

- az ajánlattételre felkértekről a képviselőtestület döntsön

**Pénzügyi, Városüzemeltetési, Ügyrendi és Humánpolitikai Bizottság 163/2016. (IX.07.) számú határozata:**

A bizottság:

javasolja a képviselőtestület számára az előterjesztés szerinti határozati javaslat elfogadását az alábbi kiegészítésekkel:

- a határozati javaslat 1. pontja egészüljön ki azzal, hogy a közbeszerzési eljárásokban és minden beszerzési eljárásban, melyben az ajánlatok elbírálásáról a képviselőtestület dönt, az ajánlattételi felhívást és ezen belül a műszaki tartalom meghatározás véleményezését a Gazdasági, Városfejlesztési és Turisztika Bizottság, valamint a Pénzügyi, Városüzemeltetési, Ügyrendi és Humánpolitikai Bizottsága tárgyalja. Ennek megfelelően javasolja módosítani a bizottságok feladat-és hatáskörét.

- a bizottság nem javasolja a képviselőtestületnek saját tagjai közül delegálni a közbeszerzési bizottságba

- az ajánlattételre felkértekről a képviselőtestület döntsön

Kötő Attila: Én bizottsági ülésen is jeleztem, hogy nem vagyok teljes mértékben meggyőződve arról, hogy ez a javaslat az összeférhetetlenségi törvény szabályaival teljes mértékben összhangban van és aggályaim vannak, ezt akkor is jeleztem, ezért tartózkodtam ennek az elfogadásáról, de ha ezzel kapcsolatban meg tudnak nyugtatni hogy a testület működőképességét nem fogja befolyásolni akkor természetesen tudom támogatni.

Szabóné Dr. Csányi Marianna: A közbeszerzési szakértőnktől e vonatkozásban tájékoztatást kértünk és annak tükrébe készült az előterjesztés, amelyben megfogalmazásra került az hogy a mi közbeszerzési szabályzatunk tulajdonképpen a közbeszerzési bizottságnak egy törvény általi kötelezettségen túlmutató hatáskört is delegált az ajánlattételi felhívás kibocsájtásának elfogadása tárgyában. A testület azt kérte, hogy az ajánlati felhívások kibocsájtása előtt különös tekintettel azok műszaki tartalmával szeretne előbb megismerkedni mind a közbeszerzési bizottsági döntés után a testületi ülésen, ezért ez nem aggályos, mert ami mindenképpen a közbeszerzési törvény hatálya alá tartozik és a közbeszerzési bizottság kötelezettsége és tőle el nem vehető hatáskör az az, hogy a közbeszerzési eljárás során beérkezett ajánlatok vonatkozásában a képviselőtestület részére javaslatot tegyen a döntés meghozatala vonatkozásában. Tehát a beérkezett ajánlatokat a feltételrendszerek vonatkozásában azokat összevetve bírálja, értékelje és javaslattal éljen a testület fele. A két eljárásban ugye nem vehet részt a képviselő, tehát az ajánlat kidolgozásánál illetve a döntés hozatalnál javaslat tevő nem lehetne semmiképpen sem a képviselő, mint közbeszerzési tag. Oka, hogy a döntés meghozatalában is részt vesz és ez így a jogszabállyal nem ellentétes ez a megoldás.

Kötő Attila: Köszönöm jegyző asszony akkor így támogatom a bizottsági javaslatot.

Novák Ferenc: Aki egyetért a bizottsági határozattal, azaz módosítjuk a közbeszerezési bizottságnak a szabályzatát és a bizottságok feladata lesz majd a megfelelő műszaki előkészítettség..

Horváth Vencel: Bocsánat, tagokat is cserélünk.

Szabóné Dr. Csányi Marianna: Elnézést igen, nem került feltüntetésre de a tagok vonatkozásába azért azt elmondanám, a közbeszerzési bizottság tagja lenne az eddigi tagok többsége, név szerint Horváth Gábor műszaki szakterület szakembere, Baracskainé a pénzügyi terület szakembereként,műszaki szakemberként Vlasics István és jogi közbeszerzési segítőként a hivatal részéről Dr. Szentgyörgyvölgyi Eszter. Természetesen a közbeszerzési törvénynek való teljes megfeleltetésről az eljárások során a közbeszerzési szakértő gondoskodik.

Novák Ferenc: Tehát nemcsak a szabályzat, a feladatok, hanem a bizottság összegétele is változik.

Horváth Vencel: Azért hogy mindenki értse és a magyarázatot miért került ez a dolog változtatásra a változtatás arra került mivel most kaptunk egyértelmű tájékoztatást arról hogy a Kardkovács Kft-vel történő keretszerződés vonatkozásába az összes közbeszerzésünk rajtuk keresztüli véleményezésére meg fog történni, tehát ezért van az hogy két független jogi szakértőre valószínűleg nincsen szükség de ugyanakkor van egy jogi összekötő szakértőre szükség aki ezen jogkérdéseket a közbeszerzési külsős jogi szakértőnkkel való kapcsolattartásba segíti tehát a magyarázat erre vonatkozott. A másik dolog és akkor a Kötő úrnak remélem a kétségeit el tudjuk azzal is oszlatni hogy valójába a közbeszerzésekkel mindig az volt gond hogy a műszaki tartamokat utólag kellett módosítani és van olyan lehetőség amikor már nincs lehetőség műszaki tartamokat módosítani pl. lásd legutóbb a játszótér .. ütéscsillapítási tér valamilyen okból kifolyólag elfelejtődött és homokos térként lett megfogalmazva holott a testület már hozott korábban már olyan döntést hogy ilyen játszótereket már nem akar csinálni mert akkor haladjunk a korral. Tehát ez a műszaki tartamnak a jóváhagyása pontosan azért van hogy utólag ebbe ne menjünk bele. De mondhatnánk a honlapnál is és mindig ebből voltak a problémák hogy a műszaki tartam nem egyértelmű definiálása miatt tehát ha ez ide kerül nem akarunk hatásköröket elvenni de akkor mindenki látja hogy mire ment ki az ajánlat és mire kapunk és mit fogunk érte kapni.

Novák Ferenc: Köszönöm a magyarázatot. Akkor szavazásra teszem fel tehát a korábban is elhangzott és megindokolta képviselő úr, hogy mint a szabályzat mind pedig a bizottság összetétele módosulna de a törvényesség talaján állva és az összeférhetetlenséget biztosítva hoznánk meg ezt a döntést. Aki ezzel egyetért emelje fel a kezét legyenszives.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 213/2016. (IX.15.) számú határozata:**

Képviselőtestület:

1./ egyetért azzal, a közbeszerzési eljárásban és minden beszerzési eljárásban, melyben az ajánlatok elbírálásáról a képviselőtestület dönt, a meghozandó döntések során az ajánlattételi felhívást és ezen belül a műszaki tartalom meghatározás véleményezését a Gazdasági, Városfejlesztési és Turisztika Bizottság, valamint a Pénzügyi, Városüzemeltetési, Ügyrendi és Humánpolitikai Bizottsága tárgyalja, a közbeszerzési bizottság a beérkezett ajánlatok értékelését végzi.

2./ a Képviselőtestület és szervei szervezeti és működési szabályzatáról szóló 31/2014.(XI.27.) önkormányzati rendelet 2. számú függelékét az alábbiak szerint módosítja:

Gazdasági, Városfejlesztési és Turisztikai Bizottság feladat és hatásköre az alábbi 48. ponttal, a Pénzügyi, Városüzemeltetési, Ügyrendi és Humánpolitikai Bizottság feladat és hatásköre az alábbi 66. ponttal egészül ki:

Véleményezi a közbeszerzési eljárásban és minden beszerzési eljárásban, melyben az ajánlatok elbírálásáról a képviselőtestület dönt, a meghozandó döntések során az ajánlattételi felhívást és ezen belül a műszaki tartalom meghatározását

3./ a 288/2014. (XI.27.) számú határozatának 1./ pontját az alábbiak szerint módosítja:

1./ A közbeszerzési bizottság tagjait az alábbiak szerint választja meg és ezzel a Közbeszerzési Szabályzat 1. számú mellékletét az alábbiak szerint állapítja meg:

Horváth Gábor műszaki

Dr. Szentgyörgyvölgyi Eszter jogi - közbeszerzési

Baracskai Gyuláné pénzügyi

Vlasics István műszaki

ismeretekkel rendelkező tagok, azzal, hogy amennyiben szükséges a bizottság 5. tagja az adott közbeszerzés tárgya szerinti szakértelemmel rendelkező személy, akit a polgármester von be.

4./ dönt az ajánlattételre felkértekről.

5./ jóváhagyja az előterjesztés mellékletét képező módosításokkal egységes szerkezetbe foglalt közbeszerzési szabályzatot.

Határidő: 2016. szeptember 30.

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető – 1. és 4. pont

 vonatkozásában

 Tóth Enikő projektmenedzser – 1. és 3. 4. 5. pont vonatkozásában valamint

 Dr. Dömötörffy András értesítése

Koma Ildikó szervezési ügyintéző – 2. pont vonatkozásában függelék

 módosítása, 3. pont vonatkozásában módosítás átvezetése, Dr.

 Szentgyörgyvölgyi Eszter értesítése

12/ **Lakásépítési alap képzése munkáltatói lakásépítés és – vásárlás, valamint lakás**

 **felújítás, korszerűsítés támogatására**

 Előadó: Szabóné dr. Csányi Mariann jegyző

/Előterjesztés a jegyzőkönyvhöz mellékelve./

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 120/2016. (IX.07.) számú határozata:**

A bizottság:

- javasolja a képviselőtestület számára az előterjesztés A./verziójának elfogadását, mely szerint a Képviselőtestület a közszolgálati jogviszonyban lévők lakásépítésének, vásárlásának, felújításának, korszerűsítésének támogatására 600.000.- Ft Lakásépítési alapot állapít meg a 2016. évi költségvetés általános tartaléka terhére. A felhasználása a Közszolgálati Szabályzatban foglaltak alapján lehetséges.

**Pénzügyi, Városüzemeltetési, Ügyrendi és Humánpolitikai Bizottság 165/2016. (IX.07.) számú határozata:**

A bizottság:

- javasolja a képviselőtestület számára az előterjesztés A./verziójának elfogadását, mely szerint a Képviselőtestület a közszolgálati jogviszonyban lévők lakásépítésének, vásárlásának, felújításának, korszerűsítésének támogatására 600.000.- Ft Lakásépítési alapot állapít meg a 2016. évi költségvetés általános tartaléka terhére. A felhasználása a Közszolgálati Szabályzatban foglaltak alapján lehetséges.

Novák Ferenc: Jó lehetőség arra, hogy támogassunk rászorulókat. Aki egyetért a lakásépítési alap létrehozásával emelje fel a kezét legyenszives.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 214/2016. (IX.15.) számú határozata:**

Képviselőtestület:

A Képviselőtestület a közszolgálati jogviszonyban lévők lakásépítésének, vásárlásának, felújításának, korszerűsítésének támogatására 600.000.- Ft Lakásépítési alapot állapít meg a 2016. évi költségvetés általános tartaléka terhére.

A felhasználása a Közszolgálati Szabályzatban foglaltak alapján lehetséges.

Határidő: azonnal

Felelős: Novák Ferenc polgármester

Operatív felelős: Magyarné Kovács Judit pénzügyi osztályvezető

 Tótivánné Dr. Kulcsár Edina személyzeti és önkormányzati referens

13/ **Tűzjelző kiépítése**

 Előadó: Novák Ferenc polgármester

/Előterjesztés a jegyzőkönyvhöz mellékelve./

Benkőné Gulyás Edit: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 121/2016. (IX.07.) számú határozata:**

A bizottság:

- javasolja a képviselőtestület számára az az előterjesztés szerinti határozati javaslat elfogadását azzal, hogy a működtetés költsége nem változik a most fizetett havidíjhoz képest.

**Pénzügyi, Városüzemeltetési, Ügyrendi és Humánpolitikai Bizottság 166/2016. (IX.07.) számú határozata:**

A bizottság:

- javasolja a képviselőtestület számára az az előterjesztés szerinti határozati javaslat elfogadását azzal, hogy a működtetés költsége nem változik a most fizetett havidíjhoz képest.

Novák Ferenc: Aki elfogadja, emelje fel a kezét legyenszives.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 215/2016. (IX.15.) számú határozata:**

Képviselőtestület:

1./ elfogadja a Zalakaros, Jegenye sor 8. szám alatti ingatlanon lévő mentőállomás tűzjelző rendszerének felújítása tárgyában adott VILLTEK Kft. (8800 Nagykanizsa, Magyar u. 152.) 542.940,- + Áfa 27% 146.594,- = bruttó 689.534,- Ft összegű ajánlatát.

2./ a vállalási díj összegét bruttó 689.534,- Ft–ot a 2016. évi költségvetés általános tartalék terhére biztosítja.

3./ Felhatalmazza a Polgármestert a megbízási szerződés aláírására.

Határidő: azonnal

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető

 Magyarné Kovács Judit pénzügyi osztályvezető

14/ **Döntés a Ford kisbusz átadásáról**

 Előadó: Novák Ferenc polgármester

/Előterjesztés a jegyzőkönyvhöz mellékelve./

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 122/2016. (IX.07.) számú határozata:**

A bizottság:

- javasolja a képviselőtestület számára az előterjesztés szerinti határozati javaslat elfogadását azzal a kiegészítéssel, hogy a gépjármű használati szerződés 3. pontja egészüljön ki, hogy az üzemanyag felhasználás elszámolása a mindenkori NAV üzemanyagnorma szerint történjen.

**Pénzügyi, Városüzemeltetési, Ügyrendi és Humánpolitikai Bizottság 167/2016. (IX.07.) számú határozata:**

A bizottság:

- javasolja a képviselőtestület számára az előterjesztés szerinti határozati javaslat elfogadását azzal a kiegészítéssel, hogy a gépjármű használati szerződés 3. pontja egészüljön ki, hogy az üzemanyag felhasználás elszámolása a mindenkori NAV üzemanyagnorma szerint történjen.

Novák Ferenc: Aki egyetért az átadással és a mellékelt szerződés aláírásával és a jogosultság aláírásával, a bizottsági javaslat figyelembevételével valamint azzal, hogy a civil szervezetek, közösségi ház használhatják, emelje fel a kezét legyenszives.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 216/2016. (IX.15.) számú határozata:**

Képviselőtestület:

1./ hozzájárul a JON 350 forgalmi rendszámú gépjármű üzembentartói jog bejegyeztetéséhez a Karos- Park Kft. nevére.

2./ felkéri a polgármestert, hogy gondoskodjon az üzembentartói jog átruházásának bejegyeztetéséről a közlekedési hatósági nyilvántartásba és a gépkocsi okmányaiba.

3./ az előterjesztés 1. melléklete szerinti tartalommal elfogadja az önkormányzat és a Karos- Park Kft. között kötendő gépjármű használati szerződést, azzal, hogy a gépjármű használati szerződés 3. pontja egészüljön ki, hogy az üzemanyag felhasználás elszámolása a mindenkori NAV üzemanyagnorma szerint történjen.

4/ Felhatalmazza a polgármestert a 3./ pont szerinti gépjármű használati szerződés aláírására.

Határidő: 2016. szeptember 30.

Felelős: Novák Ferenc polgármester

Operatív felelős: Torma László aljegyző

 Magyarné Kovács Judit pénzügyi osztályvezető- tájékoztatásul

15/ **Zalakaros 526. hrsz-ú ingatlan /Szabados féle út/ tulajdonjogának rendezése**

 Előadó: Novák Ferenc polgármester

/Előterjesztés a jegyzőkönyvhöz mellékelve./

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 123/2016. (IX.07.) számú határozata:**

A bizottság:

javasolja a képviselőtestület számára az előterjesztés szerinti határozati javaslatot elfogadását az alábbi kiegészítésekkel:

- rögzítse az út a továbbiakban is közforgalom számára megnyitott kivett, saját használatú út maradna, a közúttá minősítés feltételei jelenleg nem adottak, ahhoz jelentős kisajátításokat kellene megvalósítani. Az útszelvényben minden közmű bent van, ezért a közművek pótlólagos fejlesztésére nincs szükség, az út építésekor csak a csapadékvíz elvezetésére kell figyelmet fordítani, járda kialakítására nincs lehetőség.

- amennyiben az úttal érintett ingatlantulajdonosok 70%-a kéri az út felújítását és vállalja a bekerülési költség 50%-ának megfizetését, abban az esetben az önkormányzat, amennyiben forrás rendelkezésre áll, elvégzi az út felújítását.

**Pénzügyi, Városüzemeltetési, Ügyrendi és Humánpolitikai Bizottság 168/2016. (IX.07.) számú határozata:**

A bizottság:

javasolja a képviselőtestület számára az előterjesztés szerinti határozati javaslatot elfogadását az alábbi kiegészítésekkel:

- rögzítse az út a továbbiakban is közforgalom számára megnyitott kivett, saját használatú út maradna, a közúttá minősítés feltételei jelenleg nem adottak, ahhoz jelentős kisajátításokat kellene megvalósítani. Az útszelvényben minden közmű bent van, ezért a közművek pótlólagos fejlesztésére nincs szükség, az út építésekor csak a csapadékvíz elvezetésére kell figyelmet fordítani, járda kialakítására nincs lehetőség.

- amennyiben az úttal érintett ingatlantulajdonosok 70%-a kéri az út felújítását és vállalja a bekerülési költség 50%-ának megfizetését, abban az esetben az önkormányzat, amennyiben forrás rendelkezésre áll, elvégzi az út felújítását.

Horváth Vencel: Itt leírásra került a bizottságok javaslata, de nem volt teljeskörü, nehogy a későbbiekbe félreértés történedjen, valójába itt az aljegyző úr és az itt jelenlévő műszaki ügyintéző úr véleménye alapján a határozati javaslatot ki kéne egészíteni. Az első dolog az hogy pontosan azért hogy a tulajdonosok is tudják hogy mit kapnak miért kapják és hogy kaphatják meg. Az első dolog hogy továbbra is marad közforgalom számára megnyitott magánút, tehát ez volt az első. A másik dolog az hogy ez a rendezési tervnek megfelelő út ebből a jelen körülmények között, a jelen vásárlásokkal hangsúlyozom ez nem teljesíthető tekintettel arra hogy az útszélesség ez nem felel meg a szabályoknak. Ezt szíveskedjenek az érdekeltek tudomásul venni, mert az önkormányzat mondja ki azt hogy azért hogy a rendezési tervnek megfelelő szabályos út kerüljön kialakításra ahhoz jelentős kisajátításokat kéne, tehát telekkurtításokba belemenni ami úgy gondoljuk hogy nem lenne célszerű. A másik dolog az hogy az is a tisztelt tulajdonosok számára nyilvánvaló legyen hogy ez az útszelvénybe minden közmű bent van, tehát közművekre pótlólagos fejlesztésre nincsen szükség, ezt szintén a hivatal aljegyző ura illetve a műszaki szakértője nyilatkozta és vegyék azt tudomásul abba az esetbe ha lesz rá anyagi forrás akkor egy teljeskörű út járdát viszont nem lehet kialakítani az út szűkösségéből adódóan csak utat lehet kialakítani rajta. És itt jön a határozati javaslat, ami már leírásra került, hogy amennyiben az úttal érintette tulajdonosok 70 %-a kéri az út felújítását vállalja a bekerülési költség 50 %-ának megfizetését, abban az esetben az önkormányzat amennyiben forrással rendelkezésre áll elvégzi az út felújítását. És még egy pontosító magyarázat. Az önkormányzatra eső teher mondjuk a pályázati résszel csökkenthető akkor nem az út teljes bekerülésének az 50 %-a értendő hanem az önkormányzatot terhelő összeg 50 %-a értendő. Tehát ezt is még pontosítani kéne a határozati javaslatba. Ugyanakkor pedig tekintettel arra, hogy itt különböző érdekek mozoghatnak az volt a javaslat hogy ezt a tájékoztatót soron kívül az érdekeltek fele küldjük meg és ennek az un. nem csak pillanatnyi megoldása hanem ennek az útnak a hosszútávu rendezésére a testület mondja ki ezt a koncepciót és ennek megfelelően ez a dolog hosszútávon tehát nem csak rövidtávon rendezhető, hanem hosszútávon is rendezhető.

Novák Ferenc: Köszönöm a kiegészítést, tehát az írásban benyújtott illetve leirt határozati javaslatot kiegészítette azt a feltétel rendszerrel, amellyel az önkormányzat hajlandó szerepet vállalni ebben az útnak a rendezésében és ezt akkor kérem így kiegészíteni. Aljegyző úr akkor ezeket ki kell egészíteni ezzel a dologgal. Ezzel a kiegészítéssel szavazásra teszi fel, aki egyetért azzal, hogy a mit Horváth úr kiegészítésképpen elmondott és hogy soronkivül értesíteni kell az érintett tulajdonosokat a meghatározott feltételek melletti önkormányzati szerepvállalásról emelje fel a kezét legyenszives.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 217/2016. (IX.15.) számú határozata:**

Képviselőtestület:

1. A Zalakaros, 526 hrsz-ú út kizárólagos önkormányzati tulajdonba kerülése érdekében kezdeményezi a közös tulajdon megszüntetése iránti per indítását.
2. Felhatalmazza a Csetneki Ügyvédi Irodát, hogy az eljárást indítsa meg, és Zalakaros Város Önkormányzatát a per során képviselje.
3. rögzíti, az út a továbbiakban is közforgalom számára megnyitott kivett, saját használatú út marad, a közúttá minősítés feltételei jelenleg nem adottak, ahhoz jelentős kisajátításokat kellene megvalósítani. Az útszelvényben minden közmű bent van, ezért a közművek pótlólagos fejlesztésére nincs szükség, az út építésekor csak a csapadékvíz elvezetésére kell figyelmet fordítani, járda kialakítására nincs lehetőség.
4. amennyiben az úttal érintett ingatlantulajdonosok 70%-a kéri az út felújítását és vállalja a bekerülési költség 50%-ának megfizetését, abban az esetben az önkormányzat, amennyiben forrás rendelkezésre áll, elvégzi az út felújítását.

Határidő: 2016. október 14.

Felelős: Novák Ferenc polgármester

Operatív felelős: Bognár Ottó településüzemeltetési ügyintéző

16/ **A térfigyelő kamerákra vonatkozó rendőrségi megállapodás kezdeményezése**

 Előadó: Novák Ferenc polgármester

/Előterjesztés a jegyzőkönyvhöz mellékelve./

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 124/2016. (IX.07.) számú határozata:**

A bizottság:

- javasolja a képviselőtestület számára az előterjesztés szerinti határozati javaslat elfogadását azzal a kiegészítéssel, hogy kerüljön megjelölésre pontosan, hogy a Zrínyi u. 2. sz. alatti ingatlanban melyik helyiséget bocsátja rendelkezésre a térfigyelő rendszer központi egysége számára.

**Pénzügyi, Városüzemeltetési, Ügyrendi és Humánpolitikai Bizottság 169/2016. (IX.07.) számú határozata:**

A bizottság:

- javasolja a képviselőtestület számára az előterjesztés szerinti határozati javaslat elfogadását azzal a kiegészítéssel, hogy kerüljön megjelölésre pontosan, hogy a Zrínyi u. 2. sz. alatti ingatlanban melyik helyiséget bocsátja rendelkezésre a térfigyelő rendszer központi egysége számára.

Novák Ferenc: A földszint 2-es szobát jelezte a jegyző asszony, már kiépített rendszerről van szó ahol megfelelő biztonsági és informatikai követelmények vannak, tehát akkor ezt pontosítani fogjuk így. Ezzel a kiegészítéssel teszem fel akkor javaslatra a megállapodás elfogadását. Aki egyetért emelje fel a kezét legyenszives.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 218/2016. (IX.15.) számú határozata:**

Képviselőtestület:

1. döntése alapján Zalakaros Város Önkormányzata képviseletében Novák Ferenc polgármester felkéri a Nagykanizsai Rendőrkapitányságot, hogy kössön együttműködési megállapodást Zalakaros Város Önkormányzatával, az önkormányzat által Zalakaros város területén kiépített térfigyelő kamerarendszert működtetésére és a jogszerű adatkezelésre, a Rendőrségről szóló 1994. évi XXXIV. törvény 42. § (3) bekezdése alapján.
2. Egyúttal felkéri a Nagykanizsai Rendőrkapitányságot, hogy a kiépített térfigyelő kamerarendszert a Nemzeti Adatvédelmi és Információszabadság Hatósághoz adatvédelmi nyilvántartásba vétel érdekében jelentse be.
3. Az együttműködésben az önkormányzat az előterjesztés melléklete szerinti feladatok teljesítését vállalja.
4. A térfigyelő rendszer központi egysége számára megfelelő nagyságú helyiséget bocsát rendelkezésére a Zalakaros Zrínyi u.2. szám alatt (földszint 2. szoba) található önkormányzati ingatlanban. A műszaki átadás a Zalakarosi Közös Önkormányzati Hivatalban (8749 Zalakaros, Gyógyfürdő tér 1.) átadás-átvételi jegyzőkönyv felvétele mellett történik meg.

Határidő: 2016. október 14.

Felelős: Novák Ferenc polgármester

Operatív felelős: Dr. Szentgyörgyvölgyi Eszter, jogi referens

17/ **Big Show Time Kft. és Stumpf József kérelme Zalakaros, 293 hrsz.-ú ingatlan (volt „Probus telek”) használati jogával kapcsolatban**

 Előadó: Novák Ferenc polgármester

/Előterjesztés a jegyzőkönyvhöz mellékelve./

Benkőné Gulyás Edit: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 132/2016. (IX.07.) számú határozata:**

A bizottság:

- javasolja a képviselőtestület számára, olyan tartalmú határozatot fogadjon el, hogy a behiáki területen, arra alkalmas helyszínre, szórakoztatási célú bérbeadás céljára írjon ki pályázatot. A pályázati kiírás lehet 3 évre szóló is, de a pályázati kiírásba rendkívüli szerződésbontási feltételeket kell beépíteni – nem fizetés, az állategészségügyi szabályok be nem tartása, szennyvízelvezetés szabályainak megsértése, közrend, közbiztonság megsértése.

**Pénzügyi, Városüzemeltetési, Ügyrendi és Humánpolitikai Bizottság 177/2016. (IX.07.) számú határozata:**

A bizottság:

- javasolja a képviselőtestület számára, olyan tartalmú határozatot fogadjon el, hogy a behiáki területen, arra alkalmas helyszínre, szórakoztatási célú bérbeadás céljára írjon ki pályázatot. A pályázati kiírás lehet 3 évre szóló is, de a pályázati kiírásba rendkívüli szerződésbontási feltételeket kell beépíteni – nem fizetés, az állategészségügyi szabályok be nem tartása, szennyvízelvezetés szabályainak megsértése, közrend, közbiztonság megsértése.

Kötő Attila: A bizottsági ülésen is elmondtam és továbbra is fenntartom véleményemet, hogy nemcsak azoknak a szabályoknak a megsértése miatt, ami felsorolásra került, hanem a közbiztonságra gyakorolt negatív hatásai miatt egyik kérelmezőnek sem tudom támogatni tiszta szívvel a kérelmét semmilyen zalakarosi helyszínen.

Novák Ferenc: Jogosak az aggodalmak. Én amondó vagyok, hogy próbáljuk meg és adjunk még egy lehetőséget számukra az új helyen. Én magam is azt mondom, amit Kötő Attila említett, hogy településünk morálja közbiztonsága és mindenfajta olyan történések elsődlegesek a bérleti díj mellett. Úgy gondolom, hogy azért bízzunk abban, hogy a következő esztendőben, ha szigorítjuk a feltételeket és ezt közöljük, akkor nem fordulnak elő ilyen események.

Horváth Vencel: Amit a Kötő úr felvetett e tárgykörbe az egy rendőrségi esemény de hogy kinek volt igaza vagy kinek se ez még nem bizonyított, az igazságot várjuk meg ebbe a kérdésbe, de igaza van Kötő úrnak hogy a következő szerződésnél amibe mivel ez hosszabb távra kérik tehát 3 évre ezért nem került határozatba de sajnos kívülálló okok miatt és nem könnyük ezek a kívülálló okok felsoroltuk azt hogy javasoljuk azt hogy un. rendkívüli felmondási klauzúrák kerüljenek beépítésre a szerződés-tervezetbe aminek a lényege az hogy azonnali hatállyal szerződésbontásra kerülhet sor, tehát amit a Kötő úr is javasolt a rend és közbiztonság súlyos vagy bármilyen típusú megsértése, a településen hulladékgazdálkodás, az állategészségügyi szabályoknak a megsértése, tehát vannak olyan dolgok amit lehet ebbe a dologba kezelni, tehát így azon aggodalmak és félelmeket meg lehet úgy oldani hogyha ő nem tesz eleget akkor rendkívüli felmondással pár napos határidővel el lehessen távolítani.

Novák Ferenc: Köszönöm szépen, magam is egyetértek, tehát a Horváth úr javasolja azt, hogy a velük kötött szerződés szigorítását és ezeket a klauzúrákat vegyük bele és ez egy rendkívüli felmondással ad lehetőséget. Így kell előkészíteni a következő évekre ezt a szerződést. Szavazásra bocsátom az előterjesztésben foglaltakat, tehát aki egyetért az új helyszínnel és a szigorított feltételrendszerrel emelje fel a kezét.

 Képviselőtestület 6 igen szavazattal, 1 ellenszavazattal, tartózkodás nélkül az alábbi határozatot hozta:

**Képviselőtestület 219/2016. (IX.15.) számú határozata:**

Képviselőtestület:

1./ felkéri a polgármestert, a behiáki területen, arra alkalmas helyszínre, szórakoztatási célú bérbeadás céljára írjon ki pályázatot. A pályázati kiírás lehet 3 évre szóló is, de a pályázati kiírásba rendkívüli szerződésbontási feltételeket kell beépíteni – nem fizetés, az állategészségügyi szabályok be nem tartása, szennyvízelvezetés szabályainak megsértése, közrend, közbiztonság megsértése.

Határidő: 2016. október 14. – kérelmezők értesítése a döntésről

 2017. március 15. – pályázati felhívás elkészítése

Felelős: Novák Ferenc polgármester

Operatív felelős: Kovács Melinda településstratégiai referens

18/ **Kard Kft. kérelme**

Előadó: Novák Ferenc polgármester

/Előterjesztés a jegyzőkönyvhöz mellékelve./

Novák Ferenc: Ismerteti az előterjesztés tartalmát.

Benkőné Gulyás Edit: Ismerteti az összevont bizottság javaslatát:

**Gazdasági, Városfejlesztési és Turisztikai Bizottság 125/2016. (IX.07.) számú határozata:**

A bizottság:

- javasolja a képviselőtestület számára az előterjesztés szerinti határozati javaslat elfogadását.

**Pénzügyi, Városüzemeltetési, Ügyrendi és Humánpolitikai Bizottság 170/2016. (IX.07.) számú határozata:**

A bizottság:

- javasolja a képviselőtestület számára az előterjesztés szerinti határozati javaslat elfogadását.

Novák Ferenc: A kérelem eredeti szellemének megfelelően a szakszemélyzet szót használjuk, amely magába foglaltatik az orvos és a szakápolóknak a bérét is, tehát erre fordítható legyen és ne csak az orvosok szó szerepeljen a döntésünkben, ez lenne a módosítási kérésem, mert így gondolták, én beszéltem a főorvos úrral, és sajnálom, hogy nem került az eredeti kérelem becsatolásra, amiből ez kiderült volna. Elnézést kérek ez így került elő. Mivel ismertem az előterjesztést ezért egyből rájöttem arra hogy ez nem teljesen felel meg az eredeti kérelemnek ami ezt a szeletét illeti.

Horváth Vencel: Ez magyarázat arra szorult és mi jó szándékkal azért vettük be az orvosok bérét mert állítólag mi megemeltük ez évbe is a juttatásunkat és alapvetően a személyzet nagyon alacsony óradíjazásából adódóan történt ez a dolog és állítólag nem erre lett fordítva, tehát úgy gondoljuk hogy amit a polgármester úr kér és kiegészítésként mondja akkor úgy fogalmazzunk hogy az ott dolgozó személyzet költségére, beleértve a gépkocsivezetőtől bárkire ez az összegszerűség én úgy gondolom mert akkor arra kéne fordítani, és még egy dolog kimaradt ami akkor is kérés volt mert az van hogy maximum 222 Ft/fő/év összeggel történő holott az volt a kérés hogy ez a költségvetésbe nem kezelhető, tehát ennek az éves összegszerűsége is kerüljön meghatározásra az meg kimaradt ezért ismételten javaslom hogy a pénzügyi osztályvezető asszony ezt a kiegészítést ha eddig nem tette meg akkor most legyenszives tegye meg.

Magyarné Kovács Judit: A költségvetési előirányzatot 531.912 Ft-tal fogja érinteni az emelés, tehát a következő évi költségvetésbe, mert ez a következő évi költségvetéshez szól az orvosi ügyeletre 10.773 e Ft-ot kell tervezni.

Novák Ferenc: Tehát egyrészt akkor éves összegszerűségében is pontositódott és akkor Horváth úr azt javasolta, hogy a személyzet bérköltségére fordítható. Aki egyetért emelje fel a kezét legyenszives.

 Képviselőtestület 7 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 220/2016. (IX.15.) számú határozata:**

Képviselőtestület:

1./ hozzájárul a kizárólagos tulajdonát képező KBT-454 forgalmi rendszámú, Suzuki Ignis típusú gépjárműnek a hétközi és hétvégi háziorvosi ügyeleti feladatok ellátását vállaló külső szolgáltató által 2017. december 31. napjáig történő használatához, 70 Ft + ÁFA/km bérleti díj ellenében.

2./ hozzájárul a kizárólagos tulajdonát képező, Zalakaros, Jegenye sor 8. szám alatti ingatlannak a hétközi és hétvégi háziorvosi ügyeleti feladatok ellátását vállaló külső szolgáltató által 2017. december 31. napjáig történő használatához, a korábban létrejött bérleti szerződés által kikötött feltételek változatlanul tartása mellett.

3./ felhatalmazza a polgármestert a gépjárműre és a Zalakaros, jegenye sor 8. szám alatti ingatlanra vonatkozó bérleti szerződés módosításának aláírására, mely csupán a szerződés időtartamában módosul, egyéb részei változatlanul tartása mellett.

4./ hozzájárul Zalakaros által az orvosi ügyeleti feladatok ellátásáért fizetendő hozzájárulás maximum 222 Ft/fő/év összeggel történő emeléséhez, mely a személyzet bérköltségére használható fel, illetve hozzájárul ez alapján Zalakaros Város Önkormányzata és Zalakaros Kistérség Többcélú Társulása között az ügyeleti feladatok pénzügyi hozzájárulásának megfizetése tárgyában létrejött megállapodás módosításához 2017. január 1. napjától, amennyiben a zalakarosi ügyelethez tartozó többi település önkormányzata is elfogadja a rájuk eső emelés összegének megfizetését. A többletköltséget az önkormányzat **2017. évi** költségvetésében tervezni kell.

5./ felhatalmazza a polgármestert a vonatkozó megállapodás aláírására, mely egyéb részeiben változatlan marad, kizárólag a hozzájárulás mértéke módosul.

Határidő: azonnal

Felelős: Novák Ferenc polgármester

Operatív felelős: Magyarné Kovács Judit pénzügyi osztályvezető

dr. Beke-Megál Izabella kistérségi jogi referens

19/ **„Csatlakoztatási konstrukció az önkormányzati ASP rendszer országos kiterjesztéséhez” című pályázati felhívásra pályázat benyújtása**

 Előadó: Novák Ferenc polgármester

/Előterjesztés a jegyzőkönyvhöz mellékelve./

Czirákiné Pakulár Judit 19,51 órakor az ülésteremből távozott.

Benkőné Gulyás Edit: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 126/2016. (IX.07.) számú határozata:**

A bizottság:

- javasolja a képviselőtestület számára az előterjesztés szerinti határozati javaslat elfogadását.

**Pénzügyi, Városüzemeltetési, Ügyrendi és Humánpolitikai Bizottság 171/2016. (IX.07.) számú határozata:**

A bizottság:

- javasolja a képviselőtestület számára az előterjesztés szerinti határozati javaslat elfogadását.

Szabóné Dr. Csányi Marianna: Már több alkalommal szóba került az ASP rendszer, erre vonatkozóan több jogszabály is megjelent, az utolsó jogszabály megjelenése alapján a kormány rendelet most már feltételrendszereket széleskörűen meghatározta, illetve meghatározta azt hogy ez a bizonyos ASP rendszer milyen nagyságú településeken milyen szakterületek vonatkozásába kerüljön bevezetésre Zalakaros város önkormányzata vonatkozásában illetve a másik településeink vonatkozásában is a 2017. január 1-jét meghatározva arra az időpontra amely vonatkozásában a gazdálkodási illetve az önkormányzati adórendszer vonatkozásában az ASP rendszer bevezetését meg kell tennünk. További szakrendszerek amely akár az iratkezelő rendszer, akár az önkormányzati településportál rendszer, akár az elektronikus ügyintézési portál rendszer, akár az ingatlan vagyonkataszterira, az ipar és kereskedelmi rendszerre vonatkozik, ennek a kötelező használata vonatkozásában 2018. január 1-je lesz az az időpont amikorra ezt az ASP rendszert be kell vezetni. Azért mondtam el ezt előzetesen ezeket a feltételrendszereket illetve kötelezettségeket mert ehhez kötődik az a pályázat amely kiírásra került a különböző nagyságú településeknek különböző összegű lehetőséget biztosítva pályázat benyújtására, különbséget tesz a pályázat a 3 ezer fő alatti lakosságú településeknél a 3 ezer és 10 ezer fő közötti lakosú települések vonatkozásában, stb. Tehát az már bennünket úgysem érint. A lényeg az hogy mi a kettes kategóriába tartozunk ahol a pályázati összeg maximális elnyerhető összeg 7 millió Ft amely hogyha részleteibe megyünk akkor eszköz és licenszek beszerzése vonatkozásában 3.100 eFt-os összeget jelent, szakmai megvalósítás költségei pedig 3.150 eFt és a 7 millió különbözete hogy egyszerűen fogalmazzak. A pályázatról azt kell még tudni hogy 100 %-os támogatást jelent, igazából nem tudjuk azt hogy e pályázatot aki megnyeri az megkapja a 7 milliót vagy megnyeri akkor kisebb összeget de mi a magunk részéről felmérettük a hivatal informatikai rendszerét számítógép parkját illetve nyomtatók műszaki parkját és viszonylag jónak minősíthető az állapotuk, én úgy gondolom hogy mindenképpen élnünk kell ezzel a lehetőséggel és kérem a testületet hogy szíveskedjen támogatni abban hogy az ASP rendszer országos kiterjesztése céljából ezt a csatlakozási konstrukcióhoz hozzásegítő műszaki eszközrendszer beszerzésre tudjon kerülni illetve az ahhoz kapcsolódó egyéb költségek is. A székhely településnek kell meghozni a döntést, a másik két település pedig úgymond egyetértő nyilatkozatot tesz ehhez hiszen a hivatalba kerül ez megvalósításra de a másik két településnek is szükségeltetik az egyetértési joga, Zalaszabar ezt már előzetesen meg is tette hogy ezzel egyetért.

Novák Ferenc: Örülök, ha a feladatokhoz pénzeket is rendelnek, bízunk abban, hogy 100 %-ot fogunk kapni. Javaslom azt hogy pályázzunk. Aki egyetért emelje fel a kezét legyenszives.

 Képviselőtestület 6 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 221/2016. (IX.15.) számú határozata:**

Képviselőtestület:

Annak érdekében, hogy az önkormányzat - a Magyarország helyi önkormányzatairól szóló 2011.évi CLXXXIX. törvény 114. §-ában, illetve az önkormányzati ASP rendszerről szóló 257/2016 (VIII. 31.) Korm. rendeletében meghatározottak szerint - az önkormányzati ASP rendszerhez történő csatlakozási kötelezettségének eleget tehessen, felhatalmazza Zalakaros település, mint a közös önkormányzati hivatal székhelye szerinti önkormányzat polgármesterét, hogy a Zalakarosi Közös Önkormányzati Hivatalt alkotó önkormányzatok nevében a KÖFOP-1.2.1-VEKOP-16 azonosító jelű „Csatlakoztatási konstrukció az önkormányzati ASP rendszer országos kiterjesztéséhez” című felhívás alapján támogatási kérelmet nyújtson be és a támogatási jogviszony létrejötte esetén a kedvezményezetti kötelezettségeket és jogokat gyakorolja Zalakaros Város Önkormányzata, mint a Zalakarosi Közös Önkormányzati Hivatal tagja nevében és javára.

Határidő: azonnal

Felelős: Novák Ferenc polgármester

 Magyarné Kovács Judit pénzügyi osztályvezető

Operatív felelős: Tóthné Őri Ibolya városfejlesztési osztályvezető

20/ **Az egészségügyi alapellátási körzetek megállapításáról rendelet alkotására javaslat**

 Előadó: Novák Ferenc polgármester

/Előterjesztés a jegyzőkönyvhöz mellékelve./

Benkőné Gulyás Edit: Ismerteti a pénzügyi bizottság határozatát:

**Pénzügyi, Városüzemeltetési, Ügyrendi és Humánpolitikai Bizottság 180/2016. (IX.07.) számú határozata:**

A bizottság:

Az egészségügyi alapellátási körzetek megállapításáról rendelet alkotását az előterjesztésnek megfelelően javasolja elfogadásra a képviselőtestület számára.

Benkőné Gulyás Edit: Ismerteti az előterjesztést.

Novák Ferenc: Támogatom magam is, formai előírásról van szó. Szavazásra teszem fel, aki egyetért a rendelet-tervezettel emelje fel a kezét legyenszives.

 Képviselőtestület 6 igen szavazattal, ellenszavazat és tartózkodás nélkül az alábbi rendeletet alkotta:

**Zalakaros Város Önkormányzata Képviselőtestülete megalkotja 18/2016. (IX.16.) önkormányzati rendeletét az egészségügyi alapellátási körzetek megállapításáról**

(A rendelet hiteles szövege a jegyzőkönyv melléklete.)

**21/ Pályázat benyújtása települési önkormányzatok szociális célú tüzelőanyag vásárláshoz kapcsolódó kiegészítő támogatására**

 Előadó: Novák Ferenc polgármester

/Előterjesztés a jegyzőkönyvhöz mellékelve./

Benkőné Gulyás Edit: Ismerteti a pénzügyi bizottság határozatát:

**Pénzügyi, Városüzemeltetési, Ügyrendi és Humánpolitikai Bizottság 181/2016. (IX.07.) számú határozata:**

A bizottság:

- javasolja a képviselőtestület számára az előterjesztés szerinti határozati javaslat elfogadását.

Benkőné Gulyás Edit: Ismerteti az előterjesztést.

Novák Ferenc: Önrészt is biztosítunk hozzá, de mindenképpen éljünk ezzel a lehetőséggel. Aki egyetért hogy ezen részt vegyünk emelje fel a kezét.

 Képviselőtestület 6 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 222/2016. (IX.15.) számú határozata:**

Képviselőtestület:

a) A Magyarország 2016. évi központi költségvetéséről szóló 2015. évi c. törvény 1. számú melléklet IX. Helyi Önkormányzatok támogatásai fejezet 18. A helyi önkormányzatok szociális célú tüzelőanyag vásárlásához kapcsolódó kiegészítő támogatása jogcím szerinti településiönkormányzatok szociális célú tüzelőanyag vásárlásához kapcsolódó kiegészítő támogatására igényt nyújt be a Magyar Államkincstár Zala Megyei Igazgatóságához.

b) a támogatás igénybevételéhez szükséges 370.000 Ft+ÁFA (469.900 Ft) saját forrást az önkormányzat 2016. évi költségvetése szociális keretének terhére biztosítja.

c) vállalja a tűzifa szállításából eredő költségeket, azok fedezetét a 2016.évi költségvetése szociális keretének terhére biztosítja.

d) a szociális célú tűzifában részesülőktől ellenszolgáltatást nem kér.

Határidő: 2016. szeptember 30.

Felelős: Novák Ferenc polgármester

Operatív felelős: Magyarné Kovács Judit pénzügyi osztályvezető, Kánnár Éva igazgatási ügyintéző

**22/ Pályázat kiírása a nem közművel összegyűjtött háztartási szennyvíz begyűjtésére vonatkozó kötelező közszolgáltatás biztosítása érdekében**

 Előadó: Novák Ferenc polgármester

/Előterjesztés a jegyzőkönyvhöz mellékelve./

Novák Ferenc: Törvényi kötelezettségnek teszünk eleget, amennyiben a pályázatot kiírjuk.

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 127/2016. (IX.07.) számú határozata:**

A bizottság:

- javasolja a képviselőtestület számára az előterjesztés szerinti határozati javaslat elfogadását.

**Pénzügyi, Városüzemeltetési, Ügyrendi és Humánpolitikai Bizottság 172/2016. (IX.07.) számú határozata:**

A bizottság:

- javasolja a képviselőtestület számára az előterjesztés szerinti határozati javaslat elfogadását.

Novák Ferenc: Aki egyetért legyenszives emelje fel a kezét.

 Képviselőtestület 6 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 223/2016. (IX.15.) számú határozata:**

Képviselőtestület:

1./a vízgazdálkodásról szóló 1995. évi LVII. törvény 4. § (2) bekezdés d) pontjában foglalt kötelezettsége teljesítése érdekében pályázatot ír ki a nem közművel összegyűjtött háztartási

szennyvíz begyűjtésére vonatkozó kötelező közszolgáltatás biztosítása érdekében.

2./ elfogadja az előterjesztés 1. mellékletét képező pályázati dokumentációt, és felhatalmazza a polgármestert a pályázati eljárás lefolytatására.

Határidő: azonnal

Felelős: Novák Ferenc polgármester

Operatív felelős: Torma László aljegyző, Bognár Ottó településüzemeltetési és katasztrófavédelmi üi.

**23/ Karos-Park Kft. könyvvizsgálójának megbízás**

 Előadó: Novák Ferenc polgármester

/Előterjesztés a jegyzőkönyvhöz mellékelve./

Benkőné Gulyás Edit: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 129/2016. (IX.07.) számú határozata:**

A bizottság:

A Karos- Park Kft. könyvvizsgálójának megbízását az előterjesztésnek megfelelően javasolja elfogadásra a képviselőtestület számára.

**Pénzügyi, Városüzemeltetési, Ügyrendi és Humánpolitikai Bizottság 174/2016. (IX.07.) számú határozata:**

A bizottság:

A Karos- Park Kft. könyvvizsgálójának megbízását az előterjesztésnek megfelelően javasolja elfogadásra a képviselőtestület számára.

Novák Ferenc: Szijártóné Gorza Klára elment már, eddig kitartott és segítette a munkánkat, az ő személyére tett javaslatot a bizottság és támogatta. Aki egyetért a határozati javaslatban foglaltakkal és a személyével emelje fel a kezét legyenszives.

 Képviselőtestület 6 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 224/2016. (IX.15.) számú határozata:**

Képviselőtestület:

A Karos Park Kft. Könyvvizsgálójának Szíjártóné Gorza Klára Zalaegerszeg, Stadion u. 8. szám alatti lakost 2016. június 1. napjától - 2019. május 31. napjáig bízza meg.

Díjazását 49.083,- Ft/hó + Áfa összegben állapítja meg.

Határidő: 2016. szeptember 30.

Felelős: Novák Ferenc polgármester

Operatív felelős: Biczó Tamás Karos- Park Kft ügyvezetője

 Koma Ildikó – Karos- Park Kft ügyvezetőjének értesítése

Magyarné Kovács Judit pénzügyi osztályvezető - tájékoztatásul

24/ **Puchheim város meghívása**

 Előadó: Novák Ferenc polgármester

/Előterjesztés a jegyzőkönyvhöz mellékelve./

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 115/2016. (IX.07.) számú határozata:**

A bizottság:

- javasolja a képviselőtestület számára a puchheimi delegáció 3 tagja, akik szakterületek vezetői címen meghívottak, csak bizottsági tag illetve önkormányzati tulajdonú társaság vezetője, vagy önkormányzati fenntartású intézmény vezetője legyen.

**Pénzügyi, Városüzemeltetési, Ügyrendi és Humánpolitikai Bizottság 160/2016. (IX.07.) számú határozata:**

A bizottság:

- javasolja a képviselőtestület számára a puchheimi delegáció 3 tagja, akik szakterületek vezetői címen meghívottak, csak bizottsági tag illetve önkormányzati tulajdonú társaság vezetője, vagy önkormányzati fenntartású intézmény vezetője legyen.

Novák Ferenc: Ismerteti az előterjesztést. Október 20-22-e közötti időpontra szól a meghívás, amelyet javaslom, hogy a képviselőtestület fogadja el. Szavazásra teszi fel.

 Képviselőtestület 6 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 225/2016. (IX.15.) számú határozata:**

Képviselőtestület:

1. egyetért azzal, hogy a 2016. október 20-22-e közötti puchheimi meghívásnak a polgármester vezetésével az önkormányzat és a szakterületek vezetői eleget tegyenek.

2. a hivatalos delegáció kiutazásához kapcsolódó utazási költségeket a 2016. évi költségvetés dologi kiadásai terhére, az igényelt napidíjat a személyi juttatások terhére biztosítja.

Határidő: 2016. október 20.

Felelős: Novák Ferenc polgármester

Operatív felelős: Magyarné Kovács Judit pénzügyi osztályvezető

**25/ Zalakaros Sportjáért Közhasznú Közalapítvány kérelme**

Előadó: Novák Ferenc polgármester

Novák Ferenc: Kérelem érkezett be a testülethez, amelybe a Zalakaros Sportjáért Közhasznú Közalapítvány szeretné a sporteseményekről megfelelő tudósítás és technikai és más feltételeket megteremteni a sportcentrum B. épületében. Ez alapvetően a jelenlegi bajnokság illetve január 1-jétől lenne rá szüksége. Javaslom a képviselőtestületnek, hogy támogassuk a kérést azzal, hogy biztosítsuk a feltételeket január 1-jétől, addig pedig ki kell dolgozni és a testület elé hozni a használat részletes feltételeit, akár ezt a következő soros testületi ülésre is tegyük meg, ez legyen akkor a határidő és biztosítani tudjuk azt, hogy akár a sportrendezvényekről interneten keresztül is nyilván a közalapítvány költségvállalásával ez megtörténhessen. Sok sikert kívánok a sportrendezvényekhez és kérem a képviselőtestületet, hogy így a kérvényt támogatni szíveskedjen.

 Képviselőtestület 6 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 226/2016. (IX.15.) számú határozata:**

Képviselőtestület:

1/ Támogatja a Zalakaros Sportjáért Közhasznú Közalapítvány kérelmét, amely a sporteseményekről megfelelő tudósítás valamint technikai és más feltételek megteremtésére vonatkozik a sportcentrum B. épületében, valamint biztosítani kívánja a feltételeket 2017. január 1-jétől.

2/ A következő soros testületi ülésre ki kell dolgozni a használat részletes feltételeit.

Határidő: 2016. november 17.

Felelős: Novák Ferenc polgármester

Operatív felelős: Kovács Melinda településstratégiai referens

**Közérdekű bejelentés:**

Horváth Vencel: Én két pontba szeretném a tisztelt képviselőtestület figyelmét felhívni. Az egyik dolog az un. fahulladékok fogadására szolgáló telep kijelölésével illetve annak használatával kapcsolatos. Az egyik dolog az hogy ad hoc módon történik a nyesedék bedarálása hasznosítása illetve előfordulhat az hogy bizonyos időket meghaladnak és az a nyesedék már lehet hogy apritékként nem lehet használni ezért én azt javasolnám hogy a testület hívja fel a működtető Park Kft. ügyvezető figyelmét hogy egy rendszeres és rendes megállapodást próbáljon kötni egy vállalkozóval aki folyamatosan elszállítja onnét az önkormányzat és az önkormányzat cégeinek az odahordott fanyesedékét és erre valamilyen ezen szerződés alapján valami rend kerüljön kidolgozásra hogy befülledt fa miatt nehogy rajtunk maradjon az a nyesedék tehát erre egy olyan hosszutávu megoldást. És én erre javasolnám nemcsak a belső szabályzását ennek a dolognak hanem egy ilyen szerződéses partner keresését aki ezt a dolgot megoldja.

A másik kérdés hogy annak a telepnek az É-i végén még mindig vannak elrendezetlen dolgok mert folyamatosan azért szállítanak oda olyan dolgot ami nem lenne célszerű. Javasolnám azt, hogy azt zárjuk le véglegesen, rendezzük el a terepet úgy, hogy senkit se vonzzon oda, hogy esetlegesen még oda hulladékot hozzon, mert olyan állapotokat lát, hogy ő is oda lerakhatná. Ugyanakkor a településen főleg a Park Kft. behordásából képződik egy folyamatos bontási törmelék ennek a kezelésére is valamilyen rendet, tehát ott a saját hulladékok kezelésére mindaddig, amíg ez ártalmatlanításra vagy bedarálásra nem kerül valamilyen rendszer legyen kidolgozva, tehát ez egy figyelemfelhívásnak ajánlanám.

A másik dolog amivel konkrétan a képviselőtestület foglalkozzon, az egyik az hogy nekünk vagy egy ökotavank, ez az ökotó ez a jelen rendelkezések szerint ez csak egy elnevezés, semmilyen oltalom nincsen rajta, tehát se állami se önkormányzati természetvédelmi területnek nem minősül. Sajnos készült egy kezelési terv és ez a kezelési tervhez amit már, tehát ebbe a ciklusba készült, valójában az idén került véglegesen kipróbálásra ennek a jósága vagy a nemjósága. Ebből leszűrhető az a tapasztalat hogy valójába olyan munkakörülmények vannak ezen tó kezelésénél amit úgy gondolom e XXI. században senkire se elvárható hogy ilyen feladatokat elvégezzen ezért tekintettel arra még egyszer hangsúlyozom hogy ez semmilyen védettséget nem szerepel, a Gránit Gyógyfürdő hulladékvíz kerül oda szállításra amibe a vízforgatások miatt mindenképpen kezelések miatt vegyszeres beavatkozás már van, volt is, a gyógyvíznek van olyan összetétele, olyan ion összetétele ami mindig volt is és van is és ez belekerült a Kis-Balatonba. Tehát vagy szakértőt cseréljünk vagy a szakértő gondolja végig azt hogy ezeket a kellemetlen kézi erős mindennemű vegyszer nélküli békanyál merés és a kövek közötti kézi munkaerővel való fütépéseket lehetőleg kerüljük el. Ugyanakkor én megkérdeztem a jegyző asszonytól és nem kaptam rá egyértelmű választ hogy minden ez jó fél évvel ezelőtt volt minden beruházás után egy munkavédelmi bejárás megtörtént-e aminek része az hogy nem csak az ott dolgozók munkavédelmi követelmény rendszerét hanem az oda látogatóknak a balesetmentes követelményét kielégíti-e. Én szeretném azt ha ez nem történt meg akkor ezt sürgősen pótoljuk tekintettel arra hogy történt egy sajnálatos esemény az elmúlt időszakban amiből sérülés is következett. Ugyanakkor pedig mindaddig amíg ez a dolog módosítva véglegesítve nem lesz én kérdezném azt hogy elkészült-e mivel ez egy vízi létesítmény a vízügyi biztonsági jogszabálynak megfelelő szabályozása az ott lévő szabályos munkavégzésről, ha nem akkor ezt soronkivül javasolnám pótolni.

Novák Ferenc: Köszönöm szépen. A Karos Park-kal kapcsolatos javaslatokkal magam is egyetértek és támogatom azt hogy akkor a Karos Park Kft. tegye meg a szükséges intézkedéseket amit Horváth úr javasolt akár a hosszutávu megoldás a fahulladék vonatkozásában, szerződéses partner keresésével vagy éppenséggel a telep rendezettségének érdekében az É-i résznek a lezárása és hát természetesen felhívjuk a figyelmet arra hogy a bontási saját hulladékot pedig arra szintén rendszerszerűen kezelés legyen rá kidolgozva egy szisztéma. A másik ugye pedig amit Horváth úr felvetett hogy három dolog a tóval kapcsolatban amely ugye a kezelési terv akár felülvizsgálatát és újbóli végiggondolását kezdeményezi, a munkakörülményekkel kapcsolatban pedig a munkavédelmi bejárás azt hiszem említettem, ezeknek a szabályozóknak a meglétét ami a munkavégzésre is vonatkozik ezekre vonatkozó kérdéseket tette fel, ezeket megvizsgáljuk és akkor a szükséges lépéseket megtesszük. Az a kérdésem hogy ezeket így csomagba ezeket a javaslatokat amelyeket megtett közérdekű bejelentésképpen el tudjuk-e fogadni és szavazásra tehetem-e fel, mert elég egyértelműek voltak ezek a dolgok. Ha igen akkor aki elfogadja ezt a javaslatsort amely elsősorban a Karos Park, a telep és a tó működéséhez kötődik emelje fel a kezét.

 Képviselőtestület 6 igen szavazattal, ellenszavazat és tartózkodás nélkül a javaslatot elfogadta.

Kötő Attila: Két ügyben kerestek meg érintettek. Az egyik a Határ úttal kapcsolatos, jegyző asszonynak már jeleztem hogy az ott lévő ingatlan tulajdonosok jelezték hogy a Határ utat benövő növényzet illetve egyes tulajdonosok által kirakott műtárgyak egyre nehezebbé teszik a telkeik megközelítését gépjárművel és ha nem tudják megközelíteni akkor nem fognak tudni eleget tenni telekgondozási kötelezettségeiknek. Tehát én úgy gondolom hogy az utat járhatóvá kell tenni illetve tartani, erre valamiféle megoldást kell találni. Azért nem egyszerű helyzet mert az út egyik fele nem zalakarosi terület. Abban a szerencsés helyzetben vagyunk hogy közös hivatalunk van és talán az ott lévő tulajdonosokat is sikerül elérnünk. Egyébként van joggyakorlat, van aki kitisztítja és rendbe tartja de sajnos van aki felengedte úgy nőni a növényzetet hogy ma már személyautóval nem igazán lehet végigmenni. De ez nemcsak arra az útra jellemző ez a beszűkülés hanem a környező utakra is és azt azért látni kell hogy egyre többen használják ezt a területrészt, és mivel hogy nő a forgalom ez egyre több feszültséget fog okozni. Azt javaslom hogy az érvényben lévő önkormányzati rendeletünknek próbáljunk meg érvényt szerezni.

A másik amit felvetettek számomra az a Zalagyöngye fekvő rendőr kérdése. Szintén jeleztem jegyző asszonynak, nyilván itt elhangzott már testületi ülésen ez a felvetés mert másképp .. is megkerestek. Nyilván a fekvőrendőrrel történő közlekedés szabályozás az nem új keletű ezen az útszakaszon, hiszen kettő darab mobil fekvőrendőr romjai vannak még az úton, ami balesetveszélyes, azt javaslom azonnal felszedni. Időközben létesült egy aszfaltozott fekvőrendőr is az úton, ami meglátásom szerint inkább vízelvezetést szolgál, mint közlekedésszabályozást, bár mondjuk a közlekedésszabályozásra is elég komoly hatékonysággal bír, mert jó kiemelkedő, viszont ez a szerkezeti konstrukció nem felel meg a közlekedésigazgatási szabályoknak azon egyszerű oknál fogva, hogy nem csökkentettük le a ráhajtás sebességét, mindkét irányból 50-nel rá lehet hajtani. Ezt pedig, ha valaki megkísérelné, megkérném, szóljon előre, mert felvenném videóra, mármint a végeredményét. Tehát azt javaslom, hogyha ez így marad, akkor a közlekedési szabályoknak megfelelően csökkentsük le a sebességet, mert ha valaki ezen 50-nel áthajt nagy valószínűséggel káreseménynek fog elébe néznie.

Novák Ferenc: Köszönöm szépen. Az első megjegyzésre annyit hogy folyamatos gondot jelent a külterületi utakon az, hogy rendkívül szűk az útnak a nyomvonala és elkezdték a gazdák lekeríteni az út szélét azzal az indoklással, hogy lopják bocsánat a tulajdon védelmével, ettől a pillanattól kezdve nagyon gyakran akár a Harangláb utcának a folytatásánál is gyakorlatilag két gépkocsi már nem tud elmenni egymás mellett ugyanakkor pedig jóval szélesebb.

És felhívjuk a gazdák figyelmét arra, hogy be kell tartani azokat a szabályokat, amelyek az út szélességére vonatkoznak. Van, aki ezt már nagyon korán megtette, van, aki most építi ki ezeket, tehát amellett hogy a növényzet is problémát okoz a folyamatos lekertelések a tulajdonosok tulajdonának a védelmében újabb nehézségeket okoznak és közlekedési problémát is jelentenek.

Tudomásom van erről a Zalagyöngye úti dologról. Emlékezetem szerint az osztályvezető asszony tud erre reagálni hogy ez vizelvezetést szolgáló érdekes megoldás de valaki azt mondta hogy lekopott a festék róla és nem is lehet látni, de ez összecseng azzal amit Kötő Attila mondott hogy észre kell vetetni ezt az akadályt hogy nehogy probléma legyen mert hogyha kár éri az érintettet akkor talán vesztesként fogunk ebből kijönni.

Kötő Attila: Elnézést polgármester úr, most akkor had reagáljak erre. Hogyha ez csak vízelvezetés célját szolgálja, akkor lehet, hogy olyan technikai megoldást kellett volna választani, ami az arra közlekedők egy részét nem irritálja, és akkor nem keresik meg a képviselőket, hogy bajuk van, mert ez egy olyan kiemelkedő felépítmény, ami tényleg tökéletesen elviszi a vizet, de maga az építmény jellege egyértelmű fekvőrendőr funkciót is ellát. Ha viszont ezt a funkciót ellátja, akkor ezt nagyon precízen elő kell jeleznünk és le kell csökkentenünk a sebességet és ezt rendbe kell rakni addig, amíg káresemény nem történik. Meg kell oldanunk ennek a jogi környezetét.

Tóthné Őri Ibolya: Azért próbáltuk megoldani, mert már ezt többször bejelentette az ott lakó úr, akinek ez a vizelvezetési probléma kárt okozott és így próbáltuk megoldani műszakilag a legegyszerűbben. Megvizsgáltuk, hogy víznyelőket meg hasonló műtárgyakat beépítünk, az viszont aránytalanul magas költségekkel járt volna, de ha ilyen esetbe, hogyha ez ennyi embernek problémát okoz akkor megvizsgáljuk, megpróbáljuk egyelőre a sebességcsökkentéssel meg a figyelemfelkeltéssel, de szerintem ezt..

Kötő Attila: Én ezt el tudom fogadni osztályvezető asszony, hogy ez vízelvezető, csak ennek a kialakítása megfelel-e fekvőrendőrnek is műszakilag. Egyébként abba is belefér műszakilag. Nincs azzal semmi probléma, műszakilag ez egy fekvőrendőrnek is elfogadható, de akkor elő kell jeleznünk és ez a kötelezettségünk fenn áll, mert ez bennünket, mint közútkezelőket terhel így.

Novák Ferenc: Egyértelmű meg kell vizsgálni és a leg logikusabb lépés a sebesség csökkentése ez ügyben, előjelzése.

Kötő Attila: És a másik kettő felszedése.

Novák Ferenc: Igen.

Horváth Vencel: Bocsánat, szeretném határozatba foglalni, mert két dolog van, vizet el kell vezetni, megoldották egy megoldással, de az a megoldás nem teljes körű. Tehát két megoldás van, vagy az hogy a vizelvezetéshez forrást biztosítunk és bevágással elvisszük, vagy pedig ha ezt azt mondjuk, hogy véglegesnek tekintjük, akkor a közút kezelés szabályainak megfelelően 2 héten belül megfelelő elhelyezést kell csinálni, mert valójába az esetleges kárt azt pedig a kárt szenvedett ránk háríthatja tehát ezért kéne ebbe döntést hozni vagy az egyik vagy a másik megoldás de … költséggel.

Kötő Attila: Horváth úrnak annyit reagálnék hogy nyilván az ott lakók valamikor kértek fekvőrendőrt mert korábban kettő le volt csavarozva és az ma is részben ott van, tehát nem hiszem hogy ezt műszakilag most át kéne variálni mert az plusz költséget jelentene ráadásul pontosan azt az igényt ellátja ami miatt kirakták a vizelvezetést, akkor maradjunk annyiba hogy a korábbi fekvőrendőr helyett itt lesz most egy de akkor azt megfelelően a KRESZ szabályai szerint jelezzük előre a közlekedőknek és ne teremtsünk balesetveszélyes helyzetet. Ez talán a legcélravezetőbb a jelen helyzetben most már.

Novák Ferenc: Ez lesz a jó megoldás és támogatom.

Tóthné Őri Ibolya: Mi ezt azonnal meg tudjuk oldani.

Novák Ferenc: Tehát ezt a megoldást válasszuk, ott felszedjük a hiányosat, ezt pedig kvázi fekvőrendőrré minősítjük és a szükséges táblarendszerrel ezt pedig jelezni fogjuk.

Aki ezt így elfogadja, kérem, emelje fel a kezét és nyilván azzal, amit Kötő úr említett, hogy felhívjuk az út tulajdonosainak a figyelmét arra, hogy az útra a tulajdonukba benőtt növényzetet távolítsák el.

 Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az elhangzott szavazatokat figyelembe véve az alábbi határozatot hozta:

**Képviselőtestület 227/2016. (IX.15.) számú határozata:**

Képviselőtestület:

1./ felkéri a polgármestert, a Zalagyöngye utcában a korábban kihelyezett 2 fekvőrendőr felszedéséről intézkedjen, a vízelvezetési funkciót betöltő műtárgy, mely fekvőrendőrként is funkcionál, táblával történő előjelzéséről gondoskodjon.

Határidő: 2016. október 7.

Felelős: Novák Ferenc polgármester

Operatív felelős: Bognár Ottó településüzemeltetési és katasztrófavédelmi referens

Novák Ferenc: Mivel nyílt ülésen több napirend nem volt, megköszönte a részt vételt és a nyílt ülést 21,48 órakor bezárta.

Bejelenti hogy a képviselőtestület zárt ülés keretében tárgyal tovább.

Kmft.

 Novák Ferenc Szabóné Dr Csányi Marianna

 Polgármester Jegyző

 Kötő Attila Szirtes Balázs

 Jkv. hitelesítő Jkv. hitelesítő